title: Design for All

text: Standardisointi eli hyvin yleisesti määriteltynä "standardin" (ransk. norme, standard; saks. Norm; esp. norma) tuottaminen on vapaaehtoista toimintaa. Sen alkuunpanijoina ovat lähes poikkeuksetta olleet kaupan alan toimijat, joiden näkemyksen mukaan standardisointi helpottaa tuotteiden ja tavaroiden vaihtoa. Hyvin usein tämä on merkinnyt, että myös standardien noudattaminen on ollut vapaaehtoista ja perustunut siihen, että toiminnan on odotettu tuottavan taloudellista hyötyä.


title: Design for All

text: Kuluttajien edustajat ovat osallistuneet standardisointiin vain hyvin rajallisesti. Toisaalta nykyään monien maiden lainsäädännössä edellytetään yhä useammin erilaisten (esim. turvallisuuteen ja ympäristönsuojeluun liittyvien) standardien noudattamista. Standardien tarpeesta on se seuraus, että nykyään monia standardisointihankkeita ajavat (= tukevat) viranomaiset ja Euroopassa suoraan tai välillisesti Euroopan unioni. Myös eri sidosryhmät ovat usein laatineet erilaisia ohjeistoja.


title: Design for All

text: Koska Euroopan unionin eEurooppa 2002- ja i2010-toimintasuunnitelmissa on nimenomaisesti mainittu DfA-standardisointi, niiden hyväksymisen jälkeen on aloitettu useita uusia toimia. Toimet voidaan jakaa neljään päästrategiaan:


title: Design for All

text:
DfA tieto- ja viestintäteknologian standardeissa
ETSI Guide Human Factors (HF); Guidelines for ICT products and services; "Design for All".


title: Design for All

text: Web Content Accessibility Guidelines (WCAG) 2.0 sisältää runsaasti suosituksia siitä, miten tietoverkkosisältöjen esteettömyyttä lisätään. Näiden ohjeiden avulla voidaan parantaa sisältöjen esteettömyyttä niin, että monet vammaiset ihmiset, esimerkiksi sokeat tai heikkonäköiset, kuurot tai huonokuuloiset, oppimisvaikeuksista tai kognitiivisista rajoituksista kärsivät, liikkumisrajoitteiset, puhevammaiset, valoherkät tai monivammaiset ihmiset voivat käyttää niitä. Ohjeiden avulla tietoverkkojen sisällöistä saadaan usein myös helppokäyttöisempiä kaikille käyttäjille.


title: Design for All

text: DfA:ta voi soveltaa käytännössä kaikilla tieto- ja viestintäteknologian osa-alueilla. Sovellusalojen tärkeys heijastaa niiden merkitystä johdonmukaisen ja yhteiskunnallisesti hyväksyttävän tietoyhteiskunnan luomisessa, mutta myös sitä, miten monenlaisiin toimintoihin ne kytkeytyvät.


title: Design for All

text: DfA:n keskeiset sovellusalat ovat lyhyesti seuraavat:


title: Design for All

text: Näiden sovellusalueiden merkitystä on tarkasteltu valkoisessa kirjassa "Toward an Information Society for All: An International R&D Agenda" (1998), jonka on julkaissut kansainvälinen tiedefoorumi "Towards an Information Society for All" (ISF-IS4ALL):


title: Design for All

text: "”Elinikäinen oppiminen on kriittinen alue, jossa on erityisesti painotettava tulevaisuuden osaamisyhteiskuntaa. Siihen sisältyy jatkuva sellaisen tiedon ja taidon hankinta, jolla helpotetaan ja pidetään yllä tasavertaista osallistumista tietoyhteiskuntaan. Uudet teknologiat voivat toimia katalysaattoreina sikäli, että ne mahdollistavat uudet koulutusmekanismit ja -rakenteet, joiden ansiosta oppimisesta tulee erottamaton osa elinikäisiä toimintoja tietointensiivisissä oppimisyhteisöissä, ja eri ryhmien välisen sosiaalisen vuorovaikutuksen."


title: Design for All

text: "Toinen tärkeä sovellusalue ja kriittinen lyhyen aikavälin tavoite on yleiskäyttöisten julkisten tietojärjestelmien, päätelaitteiden ja tietotuotteiden kehittäminen (esim. tietokioskit, joista voi käyttää yhteisön laajuisia tietopalveluja). Näitä odotetaan jatkossa käytettävän yhä uusissa ympäristöissä, kuten julkisissa tiloissa, kodeissa, luokkahuoneissa jne., ja niiden ansiosta käyttäjä pääsee tietoon käsiksi kaikkialla myös liikkeellä ollessaan."


title: Design for All

text: "Myös ympäristön hallinnan merkitys kasvaa entisestään. Älykkäät ympäristöt tulevat mukaan jatkuvasti uusiin toimintoihin esimerkiksi sairaaloissa, hotelleissa tai hallintorakennuksissa. Myös näiden ympäristöjen etäkäyttö tulee entistä tärkeämmäksi, sillä sen avulla voidaan reagoida odottamattomiin tilanteisiin ja parantaa liikkuvuutta ja turvallisuutta."


title: Design for All

text: "Lopuksi monenlaiset rahansiirtopalvelut (esim. pankkipalvelut, mainonta, viihde), kansalaisten sosiaalipalvelut (esim. hallinto, terveydenhoito, koulutus, liikenne) ja sähköisen kaupankäynnin sovellukset muokkaavat yhä merkittävämmin asumiseen ja työntekoon liittyviä toimia (…) turvallisuus, yksityisyys ja hallinta ovat keskeisiä teemoja kehitettäessä sosiaalisesti hyväksyttävää tietoyhteiskuntaa, ja niihin tulisi paneutua välittömästi. Samalla niiden toteuttaminen tulee jatkuvasti monimutkaisemmaksi, koska mukana on samanaikaisesti useita viestintäjärjestelmien tasoja, verkostopalveluista sovelluspalveluihin (kuten liiketoimet ja viihde), päätelaitteet ja tietotuotteet.”"


title: Design for All

text: Tärkeimpiä keinoja DfA:ta koskevan tietoisuuden ja sen käytäntöjen parantamiseksi on koulutus. Tarvitaan ammattilaisia, jotka ovat hankkineet DfA:sta kattavat erityistiedot ja -taidot, ja lisäksi tieto- ja viestintäteknologian alalla jo toimivien ammattilaisten on täydennettävä osaamistaan DfA:ta koskevilla tiedoilla ja taidoilla.


title: Design for All

text: Tällä hetkellä ei juuri ole olemassa DfA:han (tai Universal Designiin) erikoistuneita yliopistotasoisia koulutusohjelmia tai ohjelmia, joissa selvästi olisi mukana sitä koskevia kokonaisuuksia. Puutetta on pyritty poistamaan DfA@Inclusion-hankkeella, jossa on kehitetty opinto-ohjelmia:


title: Design for All

text: Tällaisia ohjelmia toteutetaan jo esimerkiksi Isossa-Britanniassa Middlesexin yliopistossa ja Itävallassa Linzin yliopistossa. Keskeisiä sisältöjä ovat ihmisoikeusperiaatteiden ymmärtämys, standardien luominen, sääntely ja lainsäädäntö, avustavan tekniikan suunnittelu ja kehittäminen sekä massatuotteiden ja -palvelujen esteettömyyden parantaminen.


title: Design for All

text: Tietoverkkojen esteettömyys on tietoyhteiskunnan esteettömyyden kannalta tärkeä tekijä, ja tietoa ja neuvontaa saa World Wide Web Consortiumin -hankkeen kautta sekä verkko-opastuksen avulla (esim. Operan Web Standards Curriculum).


title: Design for All

text: DfA@eInclusion-hankkeessa on myös otettu huomioon nykyisten ICT-ammattilaisten täydennyskoulutus. Sitä varten on laadittu kattava opinto-ohjelmaehdotus, joka on parhaillaan arvioitavana CEN-työpajassa. CENin työpaja "Curriculum for training professionals in Universal Design (UD-Prof)" järjestettiin toukokuussa 2009. CENin työpajojen yleisten sääntöjen mukaan tässäkin kaikilla asiasta kiinnostuneilla sidosryhmillä on mahdollisuus keskustella ICT-ammattilaisille suunnatusta DfA-opinto-ohjelmasta ja esittää siihen parannuksia.Muita esimerkkejä DfA:n soveltamisesta tieto- ja viestintäteknologiassa on esitelty EDeANin Education and Training Resource-sivuilla.


title: Design for All

text: European Design for All e-Accessibility Network - EDeAN on verkosto, johon kuuluu 160 Euroopan unionin jäsenvaltioissa toimivaa organisaatiota. Verkoston tarkoitus on tukea kaikkien kansalaisten esteetöntä pääsyä tietoyhteiskuntaan.


title: Design for All

text:
EdeANin toimintaan sisältyy seuraavaa:
Verkostoa koordinoi vuosittain vaihtuva EdeANin sihteeristö, ja kussakin jäsenvaltiossa on EdeANin kansallinen yhteyskeskus.


title: Design for All

text: EIDD - Design for All Europe on täysin omarahoitteinen eurooppalainen järjestö, jonka toiminta kattaa DfA:n teorian ja käytännön koko alueen rakennetusta ympäristöstä ja esineistä viestinnän, palveluiden ja järjestelmien suunnitteluun. Järjestö perustettiin 1993 nimellä European Institute for Design and Disability (EIDD). Sen tavoitteena oli parantaa elämänlaatua DfA:n avulla.


title: Design for All

text: Nimi vaihdettiin vuonna 2006, jotta se heijastaisi paremmin järjestön varsinaista tehtävää. EIDD – Design for All Europe tiedottaa DfA:n sovelluksista liike-elämän ja hallinnon sektoreille, jotka eivät vielä ole sen hyödyistä tietoisia. Vuonna 2009 sillä oli aktiivisia jäsenjärjestöjä 22 Euroopan maassa. EIDD:n tarkoitus on edistää aktiivista vuorovaikutusta ja viestintää DfA:n teoriasta ja käytännöstä kiinnostuneiden ammattilaisten kesken sekä rakentaa yhteyksiä toisaalta heidän ja muiden suunnitteluyhteisön jäsenten välille, toisaalta kaikkien niiden muiden yhteisöjen välille, joille DfA voi olla ratkaisevan tärkeää elämänlaadun parantamisessa.


title: Design for All

text:
Hanke tukee EDeANin toimintaa. Sen tavoitteena on kehittää mallina toimiva DfA-opinto-ohjelma, joka on suunnattu alan kaupallisille toimijoille, ohjelmarunko ja kurssisisällöt perus- ja jatkotasoisille DfA-opinnoille sekä kattava DfA:ta koskeva verkkoaineisto.
Hankkeen tavoitteena on kehittää koti- ja ammattikäyttöön soveltuva, mukautettava hakukonekäyttöliittymä henkilöille, joiden kognitiiviset taidot ovat heikentyneet.
Hankkeen tarkoitus on kehittää yleiskäyttöinen etäkonsoli, jonka avulla kodin tavallisia laitteita voidaan käyttää verkon välityksellä.
Hankkeessa kehitetään skaalautuvia ja mukautettavia lisälaitteita, joilla voidaan integroida avustavaa tekniikkaa älykkääseen tieto- ja viestintäteknologiaan kotiympäristössä.
Hankkeessa kehitetään seuraavan sukupolven apuvälineitä, joiden avulla kuulovammaiset ihmiset pystyvät osallistumaan täysin tietoyhteiskuntaan.
Hankkeen tarkoitus on kehittää ja saattaa prototyyppitasolle kognitiivinen proteesiväline, joka auttaa dementiasta kärsiviä suoriutumaan päivittäisistä toimista.
Hankkeella pyritään tekemään saavutettavuudesta kulutustavaroiden ja kuluttajapalveluiden yleinen ominaisuus. Tarkoitus on kehittää alustoja, joiden avulla ikäihmiset ja vammaiset ihmiset voivat asua pidempään kotona ja lähiyhteisössään.
Hankkeen tavoitteena on kouluttaa loppukäyttäjiä standardisointiin liittyvissä kysymyksissä niin, että he kykenevät osallistumaan tieto- ja viestintäteknologiaan liittyvään standardisointitoimintaan.
Hankkeen tarkoitus on luoda mallinnus- ja simulointivälineitä, joilla voidaan optimoida käyttäjien vuorovaikutus suunnittelun, esteettömyyden ja käytettävyyden validoinnissa Ambient Assisted Living (AAL) -ratkaisujen yhteydessä.
Hankkeen tarkoituksena on kehittää edelleen Ambient Assisted Living (AAL) -tuotteita ja -palveluja, jotka ovat edullisia, helppokäyttöisiä ja kaupallisesti kannattavia. Hankkeessa kehitettävän integroidun teknologia-alustan avulla voidaan liittää saumattomasti yhteen tuotteet ja palvelut, joiden tavoitteena on parantaa sosiaalista osallisuutta, päivittäisten toimintojen tukemista, varhaista riskien tunnistamista, suojautumista terveys- ja ympäristöriskeiltä sekä liikkuvuuden ja lähiympäristössä liikkumisen tukea, jotka kaikki tekevät elämästä elämisen arvoisen perhepiirissä ja yhteiskunnassa.


title: Samuel Elmgren

text: Samuel Elmgren (13. maaliskuuta 1771 Turku – 1. toukokuuta 1834 Ilomantsi) oli suomalainen taidemaalari. Hän maalasi koristemaaluksia itäsuomalaisiin kirkkoihin sekä useita alttaritauluja. Elmgren tunnetaan erityisesti Ilomantsin kirkon erittäin runsaista koristemaalauksista.


title: Samuel Elmgren

text: Samuel Elmgrenin isä oli turkulainen kirjansitoja David Elmgren (1738–1810) ja Magdalena Bäckström (k. 1815). Isä oli kotoisin Ruotsin Smoolannista. Vuonna 1771 syntynyt Samuel oli perheen ensimmäinen lapsi. Vuonna 1785 hänet laitettiin käsityöläisoppiin. Seuraavana vuonna hänet ilmoitettiin tunnetun kirkkomaalarin, maalarimestari Gabriel Gotthard Sweidelin oppipojaksi. Mestarinsa mukana Elmgren lienee osallistunut mm. Halikon kirkon saarnatuolin maalaamiseen vuonna 1786 ja Mynämäen kirkon lehtereiden koristeluun vuonna 1789. Viiden vuoden oppipoika-ajan jälkeen Samuel Elmgren hyväksyttiin 21.5.1790 Turun maalariammattikuntaan. Tämän jälkeen hän lähti Tukholmaan lisäoppiin maisema- ja koristemaalari Johan Fredrik Lindmanin työpajaan. Tukholmassa Elmgren sai todennälöisesti oppinsa suurten katto- ja seinäpintojen maalaamiseen.


title: Samuel Elmgren

text: Tukholmasta Samuel Elmgren palasi Turkuun viimeistään vuonna 1793. Tällöin hän oli jo maalarimestari, joka piti työpajassaan oppipoikia. Kilpailu töistä oli Turussa kuitenkin kovaa, ja Elmgren lähti 1800-luvun alkuvuosina Kuopioon paremman toimeentulon perässä. Sieltä hän siirtyi pian Leppävirralle Vokkolan kartanoon. Elmgren oli viimeisiä suomalaisia ammattikuntamaalareita.Myös Kiuruveden kirkon alttaritaulun "Jeesus siunaa lapsia" on epäilty olevan Elmgrenin maalaama, mutta täyttä varmuutta asiasta ei ole. Lisäksi myös Turun Katariinan, Akaan ja Tammelan kirkkojen alttaritaulut saattavat olla Elmgrenin maalaamia.


title: Samuel Elmgren

text: Samuel Elmgren oli naimisissa Lovisa Sofia Vallmanin (o.s. Modeen, 1766–1846) kanssa. Heille syntyi kolme poikaa, joista yksi kuoli vastasyntyneenä. Aikuisiksi varttuneista pojista Johan Gabrielista tuli isosisänsä tapaan kirjansitoja ja Viktor David jatkoi isänsä uraa maalarina. Viktor lienee ollut isänsä apuna myös Ilomantsin kirkon koristelussa.


title: Samuel Elmgren

text: Tunnettu suomalaisen sivistyselämän vaikuttaja Sven Gabriel Elmgren oli Salmuel Elmgrenin veljenpoika.


title: Iván de la Peña

text: Iván de la Peña López (s. 6. toukokuuta 1976 Santander, Kantabria, Espanja) on espanjalainen jalkapalloilija, pelipaikaltaan keskikenttäpelaaja.


title: Iván de la Peña

text: De la Peña on edustanut vuodesta 2002 Espanjan pääsarjassa Primera Divisiónissa pelaavaa Espanyolia. Aiemmin hän on edustanut Barcelonaa, Laziota ja Marseillea.


title: Iván de la Peña

text: De la Peña oli mukana Espanjan joukkueessa vuoden 1996 kesäolympialaisissa. Espanjan A-maajoukkueessa hän pelasi ensi kerran vuonna 2005.


title: James Parkinson

text: James Parkinson (11. huhtikuuta 1755 – 21. joulukuuta 1824) oli englantilainen lääkäri, geologi, paleontologi ja poliittinen aktivisti. Hänet muistetaan parhaiten miehenä, joka antoi nimensä Parkinsonin taudille.


title: James Parkinson

text: Parkinson meni 21. toukokuuta 1783 naimisiin Mary Dalen kanssa ja sai kuusi lasta. Hän julkaisi useita lääketieteellisiä teoksia, kuten kihdistä vuonna 1805. Hän kirjoitti myös peritoniitista ja kuvasi Parkinsonin taudin vuonna 1817 teoksessaan "An Essay on the Shaking Palsy".


title: James Parkinson

text: Parkinson kuoli 1824. Noin 60 vuotta kuoleman jälkeen ranskalainen neurologi Jean-Martin Charcot nimesi Parkinsonin ensimmäisenä kuvaaman taudin Parkinsonin taudiksi.


title: Jaakko Laapotti

text: Jaakko Veikko Johannes Laapotti (28. maaliskuuta 1931 Antrea – 30. lokakuuta 2017 Helsinki) oli suomalainen arkkitehti, joka tuli kuuluisaksi erityisesti asuntojen suunnittelijana. Hän toimi vuosina 1975–1994 Teknillisen korkeakoulun arkkitehtiosaston asuntosuunnittelun professorina.


title: Jaakko Laapotti

text: Hänen suunnittelutöitään ovat muun muassa Haukilahden atriumtaloalue (1961), Hotelli Rosendahl (1977, Martti Kukkosen kanssa) sekä Lauritsalan (1969) ja Kouvolan kirkot (1978).


title: Newtonin menetelmä

text: Newtonin menetelmä (tunnettu myös nimillä Newtonin–Raphsonin menetelmä tai Newtonin–Fourier'n menetelmä) on numeerisessa analyysissä tehokas algoritmi funktion nollakohtien likiarvojen löytämiseksi. Sitä voidaan käyttää myös funktion ääriarvojen etsimiseen soveltamalla menetelmää funktion ensimmäiseen derivaattaan.


title: Newtonin menetelmä

text: Aloitetaan nollakohdan etsiminen tekemällä tuntemattomalle alkuarvaus mieluiten mahdollisimman läheltä haluttua nollakohtaa. Korvataan funktio tangentillaan, mikä voidaan tehdä lukiomatematiikan keinoin. Tämän jälkeen lasketaan kyseisen tangentin nollakohta. Yleensä tämä nollakohta on parempi likiarvo funktion nollakohdalle. Otetaan tämä uudeksi arvoksi ja toistetaan iterointi riittävän usein haluttuun tarkkuuteen pääsemiseksi.


title: Newtonin menetelmä

text:
Oletetaan, että "f" : ["a", "b"] → R on derivoituva funktio, joka on määritelty välillä ["a", "b"] ja sen arvojoukko koostuu reaaliluvuista R.
Nollakohta löydetään seuraavasti. Oletetaan, että tiedossa oleva likiarvo on "x". Siitä saadaan parempi likiarvo "x" alla olevan diagrammin mukaisesti.
Derivaatan määritelmästä tunnetaan, että derivaatan arvo missä tahansa pisteessä on kyseiseen pisteeseen piirretyn tangentin kulmakerroin.


title: Newtonin menetelmä

text:
Tällöin
Tässä "f" ' tarkoittaa funktion "f" derivaattaa. Tästä päädytään sieventämällä muotoon
Iterointi aloitetaan valitsemalla jokin näennäisen satunnainen alkuarvo "x" (mitä lähempää todellista nollakohtaa tämä valitaan, yleensä sitä parempi). Menetelmä yleensä suppenee, mikäli valittu alkuarvo on riittävän lähellä nollakohtaa. Karkeasti voidaan todeta, että nollakohdan ympäristössä saadun likiarvon oikeiden desimaalien lukumäärä vähintään kaksinkertaistuu jokaisessa iteraatiossa.
Kuva Newtonin menetelmän yhdestä iteraatiosta. Tästä nähdään, että formula_3 on funktion formula_4 nollakohdalle parempi likiarvo kuin formula_5


title: Newtonin menetelmä

text:
Etsi yhtälön cos("x") = "x" positiivinen ratkaisu.
Muutetaan tehtävä funktion "f"("x") = cos("x") − "x" nollakohdan löytämiseksi. Derivoidaan funktio: "f" '("x") = −sin("x") − 3"x". Koska cos("x") ≤ 1 kaikille x:n arvoille ja "x" > 1, kun "x" > 1, tiedämme, että nollakohta on välillä ]0,1[. Otetaan alkuarvoksi "x" = 0,5.


title: Newtonin menetelmä

text: Oikeat desimaalit on yllä olevassa esimerkissä alleviivattu. "x":n kaikki merkityt desimaalit ovat oikeita. Voidaan huomata, että pilkun jälkeisten oikeiden desimaalien lukumäärä kasvaa "x":n kahdesta viiteen ja sitten kymmeneen.


title: Newtonin menetelmä

text: Newtonin menetelmän kuvasi Isaac Newton teoksissaan "De analysi per aequationes numero terminorum infinitas" (kirjoitettu 1669, julkaistu 1711) ja "De metodis fluxionum et serierum infinitarum" (kirjoitettu 1671, julkaistu nimellä "Method of Fluxions" 1736) Näissä teoksissa esitetty kuvaus eroaa kuitenkin nykyisestä, yllä esitetystä menetelmästä: Newton sovelsi menetelmää ainoastaan polynomeihin. Hän ei myöskään laskenut peräkkäisiä likiarvoja "x", vaan polynomijonoja päätyen vasta lopussa nollakohdan likiarvoon. Lisäksi Newton piti menetelmää puhtaasti algebrallisena eikä havainnut sen yhteyttä differentiaalilaskentaan. Isaac Newton luultavasti johti menetelmänsä samankaltaisesta mutta epätarkemmasta François Viète'n menetelmästä. Viète'n menetelmän perusta löytyy persialaisen matemaatikon Sharaf al-Din al-Tusin työstä.


title: Newtonin menetelmä

text: Heron Aleksandrialainen käytti samankaltaista menetelmää kirjassa 1, luvussa 8 teoksessaan "Metrica" määrittääkseen luvun 720 neliöjuurta.


title: Newtonin menetelmä

text: Newtonin menetelmän julkaisi ensimmäisenä John Wallis vuonna 1685 teoksessa "A Treatise of Algebra both Historical and Practical". Joseph Raphson julkaisi yksinkertaistetun kuvauksen menetelmästä vuonna 1690 teoksessa "Analysis aequationum universalis". Myös hän piti menetelmän puhtaasti algebrallisena rajoittaen sen käytön polynomeihin, mutta otti käyttöön peräkkäiset approksimaatiot likiarvoille "x". Ensimmäisenä Newtonin menetelmän kuvasi iteratiivisessa muodossa Thomas Simpson vuonna 1740.


title: Newtonin menetelmä

text: Yleisesti ottaen Newtonin menetelmän virheen suuruus korottuu toiseen potenssiin joka askeleen jälkeen. Tämä tarkoittaa sitä, että tarkkojen desimaalien lukumäärä kaksinkertaistuu joka askeleella. Tämä ei kuitenkaan toimi joissakin tapauksissa. Ensinnäkin, Newtonin menetelmä vaatii derivaatan laskemista. Joissain tilanteissa sekanttimenetelmä on tehokkaampi. Toiseksi, jos alkuarvo on liian kaukana nollakohdasta, Newtonin menetelmä saattaa hajaantua. Kolmanneksi, jos etsitty nollakohta on moninkertainen, suppenemisnopeus on vain lineaarinen.


title: Newtonin menetelmä

text: Näissä esimerkeissä etsitty juuri on nolla yksinkertaisuuden takia. Se voisi olla mikä tahansa muukin.


title: Newtonin menetelmä

text:
Olkoon
ja
muualla.


title: Newtonin menetelmä

text: Tällöin


title: Newtonin menetelmä

text:
ja
muualla.


title: Newtonin menetelmä

text:
Juuren missä tahansa ympäristössä derivaatta muuttaa merkkiään, kun "x" lähestyy nollaa oikealta (tai vasemmalta) samalla kun
formula_11 kaikille formula_12


title: Newtonin menetelmä

text:
Näin ollen Newtonin menetelmä ei suppene, vaikka funktio on kaikkialla derivoituva. Olkoon
Tällöin
ja
paitsi kun formula_16, jossa se ei ole määritelty. Kun valitaan formula_17, formula_18, joka on noin 4/3 kertaa niin tarkka kuin formula_17. Tämä on vähemmän kuin kaksinkertainen tarkkuus.


title: Newtonin menetelmä

text: Näin ollen Newtonin menetelmän suppenemisnopeus ei ole verrannollinen toiseen potenssiin, vaikka funktio onkin derivoituva kaikkialla.


title: Newtonin menetelmä

text: Olkoon


title: Newtonin menetelmä

text: Tällöin formula_21 ja formula_22. Näin ollen suppenemisnopeus ei ole verrannollinen toiseen potenssiin, vaikka funktion onkin äärettömän monta kertaa derivoituva kaikkialla.


title: Matti Ruohola

text: Matti Santeri Ruohola (12. kesäkuuta 1940 Heinola – 16. helmikuuta 2014 Helsinki) oli suomalainen näyttelijä.


title: Matti Ruohola

text: Matti Ruohola teki ensimmäisen elokuvaroolinsa vuonna 1965 elokuvassa "Laituri". Tämän jälkeen hän esiintyi monissa kotimaisissa elokuvissa. Hän näytteli Kauko "Kake" Aaltosta Risto Jarvan elokuvassa "Mies, joka ei osannut sanoa ei". Lisäksi Ruohola esiintyi monissa Visa Mäkisen komedioissa.


title: Matti Ruohola

text: Elokuvaroolien lisäksi Ruohola esiintyi televisiosarjoissa, kuten "Lasten ruutu", "Jänikset maailmankartalle!", "Koivuharju" ja "Meille tulee vauva".


title: Matti Ruohola

text: Teatterin puolella Ruohola näytteli muun muassa Helsingin Kaupunginteatterissa ja Ahaa Teatterissa. Hän toimi myös ohjaajana teattereissa, kuten Estradivammaiset ry:n teatterissa vuosina 1993–1996. Ruohola työskenteli myös lavastajana.


title: Matti Ruohola

text: Ruohola oli ääninäyttelijänä useissa piirrossarjoissa. Enimmäkseen hän työskenteli Jertta Ratian ohjaamissa töissä. Tunnetuin Ruoholan äänirooleista oli Muumipappa, jota hän esitti muun muassa televisiosarjassa "Muumilaakson tarinoita". Lisäksi hän ääninäytteli sarjassa Haisulia, Posteljoonia ja joitain satunnaisia sivuhahmoja. Hän ääninäytteli myös sarjassa "Maija Mehiläinen", rooleinaan muun muassa heinäsirkka Flip sekä Ville-mehiläinen.


title: Matti Ruohola

text: Ruoholan ura näyttelijänä päättyi vuonna 1999, eikä hän sen jälkeen enää esiintynyt julkisuudessa lukuun ottamatta Mannerheimin Lastensuojeluliiton vuosina 2005–2006 tuottamaa tietoiskusarjaa Muumien malliin, jossa hän ääninäytteli jälleen Muumipappaa ja Haisulia. Viimeiset vuotensa Ruohola asui Helsingissä. Hänelle myönnettiin valtion taiteilijaeläke vuonna 2013. Ruohola kuoli 73-vuotiaana 16. helmikuuta 2014.


title: Matti Ruohola

text: Ennen näyttelijänuraansa Ruohola työskenteli mainosalalla.. Hän mainitsi, että aina kun hän oli mukana Visa Mäkisen elokuvissa, se merkitsi hänelle elämänmyönteistä ja iloista aikaa.


title: Matti Ruohola

text: Vuosina 1964–1971 Ruohola oli naimisissa Marjatta Kolpon kanssa, ja liitosta syntyi yksi lapsi. Vuosina 1974–1989 Ruohola oli naimisissa Marja-Leena Halisen kanssa, ja liitosta syntyi Matille toinen poika.


title: Kaksi kaupunkia

text: Kaksi kaupunkia (, 1859) on Charles Dickensin kirjoittama romaani. Se kuvaa Ranskan suuren vallankumouksen aikaisia ja jälkeisiä vuosia Lontoossa ja Pariisissa. Teosta on myyty noin 200 miljoonaa kappaletta, mikä tekee siitä kaikkien aikojen myydyimmän romaanin.


title: Rautaneito (albumi)

text: Rautaneito on Maj Karman Kauniiden Kuvien neljäs pitkäsoitto. Se ilmestyi 19. lokakuuta 2001 Megamanian kautta. Levyllä vierailevat Jussi Reunamäki, Marika Paaso, Kimmo Gröhn, Pemo Ojala ja Timo Roiko-Jokela. Levyn nauhoituksissa nauhoitettiin myös neljä levylle päätymätöntä kappaletta. Niistä ”Rautaneito”, jonka piti alun perin olla levyn päätösraita, ilmestyi seuraavana vuonna "Rocktähti"-singlellä ja uusi versio yhtyeen ensimmäisen levyn kappaleesta ”Kun lapset aamulla heräsivät” "Romanssi"-singlellä, jolla on myös "Rautaneito"-albumin kappale ”Taivaanvuohi”. Kaksi levylle päätymätöntä raitaa, ”Heidi sanoo” ja ”Karate”, ovat vielä julkaisematta. Singleraidoista on ilmestynyt myös musiikkivideot, ”Romanssi” Jari Lähteisen ja ”Rocktähti” Tuukka Temosen ohjaamana. Myös ”Taivaanvuohesta” on tehty demovideo, jonka ohjasi Jorma Polakki. ”Kielto” on rock-versio samannimisestä kappaleesta, joka alun perin ilmestyi yhtyeen "Rinta"-singlellä.


title: Kaksi kaupunkia (täsmennyssivu)

text: Kaksi kaupunkia voi tarkoittaa ainakin seuraavia:


title: Peter Lundblad

text: Gustaf Peter Lundblad (26. elokuuta 1950 Södermanland – 22. joulukuuta 2015) oli ruotsalainen muusikko ja lauluntekijä.


title: Peter Lundblad

text: Lundblad aloitti uransa tuntemattomassa ruotsalaisessa Neil Youngin inspiroimassa The Most Remarkable Nailband -yhtyeessä, jossa myös Lasse Tennander oli osallisena muun muassa sanoittajana. Sen jälkeen he kokosivat Duga-yhtyeen, mutta Tennander jätti yhtyeen pian.


title: Peter Lundblad

text: Omien kirjoitusprojektiensa lisäksi hänet palkattiin usein studiokitaristiksi ja kuorolaulajaksi. Vuonna 1980 häneltä ilmestyi hitti, ”Ge apan i dig en chans”. Albumi, jolla kappale oli, oli alun perin nimeltään "Musik i mitt öra", mutta sen nimeksi vaihtui myöhemmin "Jag tänker på dom ibland".


title: Peter Lundblad

text: Vuonna 1986 Lundbladilta ilmestyi ”Ta mig till havet”, josta tuli suuri hitti. Sitä lauletaan joka vuosi Allsång på Skansen -yhteislaulutilaisuudessa. Silja Line käytti kappaleen kertosäkeestä muokattua lausetta mainoksessaan, mikä johti oikeustoimiin. Oikeus määräsi, ettei Silja Line saanut käyttää lausetta mainoksissaan. Lisäksi se joutui maksamaan toiselle osapuolelle, Universal Music Publishing Aktiebolagille ja Lundladille, korvauksia sekä joutui korvaamaan heidän oikeudenkäyntikulunsa.


title: Peter Lundblad

text: Lundbland soitti muun muassa Magnus Ugglan albumilla "Va ska man ta livet av sig för när man ändå inte får höra snacket efteråt" kitaraa.


title: Nakijinin gusuku

text: Nakijinin gusuku () on gusuku eli ryūkyūlainen linna Nakijinissa, nykyisessä Okinawan prefektuurissa. Linnoituksen rakentaminen aloitettiin 1200-luvulla ja se toimi Shurin linnan etuvartiostona vuoteen 1665 asti. Tämän ajan se oli alueeltaan Okinawan suurin gusuku ja sen alueella sijaitseva pyhäkkö yksi Okinawan tärkeimmistä pyhistä paikoista. Toisen maailmansodan jälkeen Nakijinin gusukun suojelu ja kunnostus aloitettiin yhteistyössä Yhdysvaltojen sotavoimien kanssa, kun Okinawan hallinto nimesi sen suojeltavaksi historialliseksi kohteeksi. Nykyisin raunioina oleva linna liitettiin Unescon maailmanperintöluetteloon vuonna 2000 osana gusukujen ja muiden Ryūkyū-kuningaskunnan omistusten muodostamaa kokonaisuutta.


title: Nakijinin gusuku

text: Motobun niemimaalla seisovan linnan rakennustöiden on arkeologisen tutkimuksen mukaan arvioitu alkaneen 1200-luvun lopussa. Lopullisen muotonsa Nakijinin gusuku sai 1400-luvun alussa. Aikanaan gusuku oli alueeltaan Okinawan suurin ja siihen kuului noin 6 hehtaaria maata. Gusukua ympäröivä vuoristo muodostaa linnoitukselle luonnollisen puolustuksen, vaikeuttaa hyökkääjien kulkua ja rajaa mahdollisia hyökkäyssuuntia.


title: Nakijinin gusuku

text: Sanzan-kauden alussa Nakijinin gusukun hallitsija julisti itsensä pohjoisen Okinawan kuninkaaksi, ja pian Okinawa jakautui kolmeen kuningaskuntaan: Hokuzaniin, Chūzaniin ja Nanzaniin. Nakijinin gusukusta tuli pohjoisen Hokuzanin kuninkaan linna. Vuonna 1416 Chūzanin kuningas Shō Hashi aloitti hyökkäyksen Hokuzania ja Nakijinin gusukua vastaan. Linnoituksen puolustuksen kaaduttua Hokuzanin kuningas lähimpine vasalleineen suoritti itsemurhan, ja Nakijinin gusuku siirtyi osaksi Chūzanin kuningaskuntaa. Shō Hashi määräsi Nakijinin linnan uudeksi komentajaksi nuoremman veljensä, ja seuraavan kahdensadan vuoden ajan se toimi Ryūkyūn kuninkaan palatsin, Shurin linnan, etuvartiostona. Linnoituksen toiminta lakkasi vuonna 1665, kun Ryūkyū-saaret Tokugawa-shōgunaatin käskystä vuonna 1609 vallannut Japanin Shimazu-klaani kutsui Nakijinin sijaishallitsijan takaisin Shuriin. Nakijinin gusuku oli aikanaan merkittävä myös uskonnollisesti ja se sisälsi useita rukouspaikkoja.


title: Nakijinin gusuku

text: Nakijinin gusuku sijaitsee kukkulalla, jota ympäröivän maaston muodot: joki, jyrkänteet ja syvä laakso, helpottivat aikanaan linnan puolustusta. Linnan kalkkikivestä valmistettu 3 metrin levyinen ulkomuuri on 1 500 metriä pitkä ja 6–10 metriä korkea. Muurin yläreuna on 2–3 metriä leveä, ja se on alaspäin levenevä. Muurin harjalla on 70 senttimetriä korkeat ja 50 senttimetriä leveät kaiteet. Nykyisin Nakijinin gusukulla pystyssä oleva portti "Heirōmon" on peräisin vuoden 1962 uudelleenrakennuksesta. Pääportilta suurelle linnapihalle johtavat kiviportaat rakennettiin 1960. Nakijinin ylimmällä tasolla sijaitsee valtion sali, ja sen edessä pohjoinen ja eteläinen sali. Näiden väliin jää linnapiha, joka yhdessä salien kanssa muodosti suuren rituaalialueen. Linnan alempi pyhäkkö ("Soitsugi-no-utaki") oli yksi Ryūkyūn tärkeimmistä pyhistä paikoista, ja se oli pyhitetty Najikinin gusukun suojelusjumaluudelle "Kanahiyabulle".


title: Nakijinin gusuku

text: Toisen maailmansodan jälkeen toimet Okinawan kulttuuriperintökohteiden suojelemiseksi aloitettiin yhteistyössä Yhdysvaltojen sotavoimien kanssa. Japanin pääsaarten hallinnosta erilleen asetettu Ryūkyū-saarten hallitus nimesi Nakijinin gusukun historialliseksi kohteeksi vuonna 1955, erityiseksi historialliseksi kohteeksi vuonna 1958 ja aineelliseksi kulttuuriperinnöksi vuonna 1962. Nimitysten myötä siitä tuli lainvoimaisesti suojeltava kohde. Linnan muureja kunnostettiin vuosina 1962–1967.


title: Nakijinin gusuku

text: Okinawan hallinto palautettiin Yhdysvalloilta Japanille vuonna 1972, ja samana vuonna Japanin hallitus nimesi Nakijinin gusukun Japanin kansalliseksi historialliseksi kohteeksi. Suojeltua aluetta laajennettiin 1979 ja linnan säilymiseen tähtäävät korjaustyöt aloitettiin 1980. Gusukua hallinnoi Nakijinin kylän opetuslautakunta. Linnoitus on avoinna yleisölle.


title: Nakijinin gusuku

text: Vuonna 2000 Nakijinin gusuku liitettiin Unescon maailmanperintöluetteloon osana gusukujen ja muiden Ryūkyū-kuningaskunnan omistusten muodostamaa kokonaisuutta. Hyväksymiskriteerit olivat (II), (III) ja (VI). Maailmanperintöluetteloon liitetty Nakijinin alue on 7,9 hehtaaria ja sitä ympäröi 25,3 hehtaarin suoja-alue.


title: Serena

text: Serena voi tarkoittaa ainakin seuraavia:


title: Todennäköinen sukellusvene

text: Todennäköinen sukellusvene on nimimerkki Klaus Vikingin vuonna 1984 kirjoittama romaani. Kirja on laaja, päähenkilön silmin nähty kuvaus ruotsalaisesta yhteiskunnasta 1960–1980 luvuilla. Kirjailija itse on asunut Ruotsissa vuodesta 1969 ja peilaa kokemuksiaan kirjan miljöön ja tapahtumien kautta. Kirjan juonen pohjalla on Ruotsin aluevesillä tehdyt sukellusvenehavainnot ja Karlskronan edustalla sattunut venäläisen sukellusveneen karilleajo.


title: Todennäköinen sukellusvene

text: Kirjasta tehtiin myöhemmin radiokuunnelma. Kirjan käänsi ruotsiksi nimellä "Sannolik u-båt" Paul Jansson.


title: Todennäköinen sukellusvene

text:
Suomesta Ruotsiin 1960-luvulla muuttanut "Vladimir Salomon Helle" elää omaa yksinkertaista työttömän elämäänsä Nynäshamnin kaupungissa hieman Tukholmasta etelään. Hänen suomalaisittain outo nimensä on hänen äitinsä ajattelemattomuuden peruja. Suomessa siitä ei ollut juuri haittaa, mitä nyt joskus koulussa, mutta Ruotsissa sitäkin enemmän. Moni työpaikka oli jäänyt saamatta koska häntä etunimensä perusteella luultiin venäläiseksi. Siksi hän ryhtyi käyttämään toista nimeänsä, Salomon. Kukaan ei kysellyt sen jälkeen, olisiko hän mahdollisesti juutalainen. Kerran pubissa istuessaan hän sattui kuulemaan läheisen Muskön tukikohdassa palvelevan varusmiehen puheita tarkasta vartioinnista rannikon vesialueilla. Asia unohtuu hänen mielestään, kunnes hän kerran löytää roskalavalta pätkän sadevesiränniä. Hän on harrastanut työttömänä ollessaan ajankulukseen kalastusta veneellään ja nyt hän saakin mielestään loistoidean, hän tarjoaa ruotsin kansalle jännitystä "aidolla" sukellusveneellä keskellä suoja-aluetta. Hän hinaa sukellusveneen periskooppia muistuttavaa ränninpätkää vanerilevyyn kiinnitettynä Muskön vesillä ja varmuuden vuoksi soittaa kaikkiin sanomalehtiin juttuvinkin. Suunnitelma toteutuukin odotettua paremmin, oikeastaan liiankin hyvin sillä koko Ruotsin merivoimat ryhtyvät laajaan etsintäoperaatioon. Media seuraa tapahtumia herkeämättä mutta koska ränninpätkä on jo upotettu esityksen päätteeksi Itämereen mitään löydettävää ei merivoimille ole tarjolla. Ruotsin merivoimat eivät havaintoa vahvista, toteavat sen olevan "todennäköinen sukellusvene". Enemmän heitä mietityttää, miten selittää kansalle miksei tuota sukellusvenettä löydy ja minne se olisi voinut kadota verkkojen ja sota-alusten eristämästä Nynäsin lahdesta.
ISBN 951-1-08031-8


title: Garuda Indonesia

text: PT (Persero) Perusahaan Penerbangan Garuda Indonesia, lyhennettynä Garuda Indonesia, on Indonesian kansallinen lentoyhtiö. Se on nimetty myyttisen Garuda-linnun mukaan. Lentoyhtiön kotikenttä on Soekarno-Hattan kansainvälinen lentoasema Jakartassa. Garuda Indonesia käyttää solmukohtina seuraavia lentoasemia: Ngurah Rain kansainvälinen lentoasema, Bali, Juandan kansainvälinen lentoasema, Surabaya, Polonian kansainvälinen lentoasema, Medan, ja Sepingganin kansainvälinen lentoasema, Balikpapan.


title: Garuda Indonesia

text: 7. maaliskuuta 2007 Garuda Indonesian lento 200 päätyi Boeing 737-400-matkustajakoneen maahansyöksyyn Yogyakartan lentoasemalla Jaavan saaren keskiosassa. Turmassa kuoli 21 ihmistä.


title: Herkko Hietanen

text: Herkko Aleksi Hietanen (s. 29. elokuuta 1978 Helsinki) on helsinkiläinen teknologiaoikeuteen erikoistunut lakimies. Hän on toiminut yhtenä EFFI ry:n perustajana sekä aktiivina ja Suomen Creative Commons -hankkeen vetäjänä. Hietanen sai julkisuutta vuonna 2005 ravintola Lehtovaaran uhatessa häntä 50 000 euron korvausvaatimuksilla Hietasen laitettua ravintolaa koskevan reklamaation verkkoon. Hietanen on osakas Turre Legal -toimistossa yhdessä Mikko Välimäen ja Ville Oksasen kanssa. Hietanen osallistui Finreactoria koskevaan oikeudenkäyntiin vastaajien avustajana. Turre Legal on pieni yritys.


title: Herkko Hietanen

text: Hietanen toimi TVkaistan ulkopuolisena oikeudellisena avustajana ja sai tässä roolissa poikkeuksellisesti syytteen tekijänoikeusrikoksesta ja törkeästä petoksesta kuten päämiehensäkin.


title: Herkko Hietanen

text: Molemmat osapuolet ovat tyytymättömiä käräjäoikeuden tuomioon ja hakevat muutosta hovioikeudesta.


title: Herkko Hietanen

text: Hietanen on koulutukseltaan oikeustieteen maisteri ja kauppatieteen tohtori.


title: Uuspragmatismi

text: Uuspragmatismi, tai joskus "kielellinen pragmatismi", on vaikeasti määriteltävä analyyttisen filosofian osa-alue, jonka väitetään syntyneen Yhdysvalloissa, vaikka se omaa todellisuudessa brittiläiset juuret. Se on liitetty erilaisiin ajattelijoihin, joihin kuuluvat muun muassa Richard Rorty, Hilary Putnam, W. V. O. Quine, Donald Davidson ja Stanley Fish, vaikkakaan kukaan näistä ajattelijoista ei ole kutsunut itseään "uuspragmatistiksi".


title: Uuspragmatismi

text: Uuspragmatistit, erityisesti Rorty ja Putnam, ovat omaksuneet ajatuksia klassisilta pragmatisteilta, kuten Charles S. Peirceltä, William Jamesilta ja John Deweyltä. Putnam luettelee teoksessaan "Words and Life" (1994) klassisen pragmatistisen perinteen ajatuksia, joita myöhemmät pragmatistit pitävät vakuuttavimpina. Näihin kuuluvat:Kielellinen pragmatismi uudistaa pragmatismia kolmella tavalla. Ensiksi se kiittää pragmatisteja, kuten Jamesia ja Deweytä, siitä, että nämä kiistivät monia perinteisen filosofian menetelmistä ja päämääristä. Toiseksi se hylkää heidän pyrkimyksensä rakentaa jälleen mitä ei pidä rakentaa jälleen. Kolmanneksi, kun on hyväksytty, että filosofin käytettävissä on vain kieli, voidaan luoda vapaasti ja jopa runollisesti, ja palvella niitä päämääriä mitkä vaikuttavat parhailta.


title: Uuspragmatismi

text: Rorty kirjoitti vuonna 1995:


title: Uuspragmatismi

text: Tällä "kielellisen käänteen" strategialla Rorty pyrki välttämään klassisessa pragmatismissa vielä olemassa olleet essentialismit, kuten "totuus", "todellisuus" ja "kokemus". Rorty kirjoitti:


title: ZP Theart

text: ZP ”Zippy” Theart (s. 22. tammikuuta 1975 Clanwilliam, Etelä-Afrikka) oli brittiläisen power metal -yhtye DragonForcen laulaja. ZP:n etunimi on todella ZP eikä se ole lyhenne, kuten monesti luullaan. Hän kertoo syntymätodistuksessaankin lukeneen ZP Theart.


title: ZP Theart

text: Theart sanoo, ettei muista tarkkaan, milloin hänen lauluharrastuksensa alkoi; hän on laulanut siitä asti kuin muistaa. Hänellä on paljon kokemusta erilaisista musiikkityyleistä, sillä hän on tehnyt musiikkia bluesista ja thrashista rockiin ja metalliin. Theart on kertonut musiikillisiksi vaikutteikseen muun muassa Bon Jovin, Metallican, Helloweenin, Iron Maidenin, Judas Priestin, Megadethin, Skid Row’n, Teslan sekä kaiken, jossa on mukavat melodiat ja joka soitetaan oikeilla soittimilla.


title: ZP Theart

text: Theart otettiin DragonForceen, kun yhtyeen kitaristit Herman Li ja Sam Totman näkivät hänen ilmoituksensa Metal Hammer -lehdessä. Li on jälkeenpäin sanonut, että hän oli ”ensimmäinen, joka pystyi laulamaan sen, mitä sanoi pystyvänsä”. Theart erosi kuitenkin DragonForcesta maaliskuussa 2010, koska halusi keskittyä hänen omiin projekteihinsa. Hän on esiintynyt Totmanin sivuprojektissa Shadow Warriors. Hänen kerrotaan myös soittelevan satunnaisesti akustista kitaraa.


title: ZP Theart

text: Theart tunnetaan erittäin laajasta äänivalikoimastaan. Hän osaa laulaa erittäin korkealta ja puhtaasti, mutta häneltä onnistuu myös matalalta laulaminen. Hänellä on lavalla esiintyessään äärettömästi energiaa ja hän itse sanoo kiroilun olevan hänen ”signature penis movensa”, mikä voi olla osa syynä siihen, etteivät alle 15-vuotiaat pääse joillekin keikoille.


title: Nuruddin Farah

text:
Nuruddin Farah (s. 24. marraskuuta,1945 Baidoa, Somalia) (somaliksi: "Nuuradiin Faarax", arabiaksi: نور الدين فرح) on somalialainen kirjailija, jolle myönnettiin kansainvälinen kirjallisuuden Neustadt-palkinto vuonna 1998.
Farah asuu Kapkaupungin ja Minneapoliksen välillä


title: Nuruddin Farah

text: Farah joutui jättämään kotimaansa nuorena. Hän kirjoitti alun perin somaliksi, mutta on sittemmin siirtynyt englantiin. Hänen tuotantoaan on käännetty myös suomeksi. Farahin teoksiin kuuluu muun muassa vuonna 1999 suomennettu "Perhesalaisuuksia", joka kertoo elämästä Somaliassa ennen verisen sisällissodan syttymistä. Farahin muut suomennetut julkaisut ovat romaanit "Karttoja" (1988) ja "Elämisen lahja" (1990). Kirjailijan ainoa koti-Somaliassa julkaistu teos on "From a Crooked Rib" (1970).


title: Marja-Liisa Tykkyläinen

text: Marja-Liisa Tykkyläinen (s. 4. lokakuuta 1945 Kontiolahti) on kunnallisneuvos ja entinen SDP:n kansanedustaja. Hänet valittiin ensimmäisen kerran eduskuntaan Kuopion läänin vaalipiiristä 1983. Hän oli presidentin valitsijamies 1982 ja 1988. Hän putosi eduskunnasta vuoden 2003 vaaleissa. Tykkyläisellä on kolme lasta.


title: J. P. Roos

text: Jeja-Pekka Roos (s. 30. huhtikuuta 1945 Helsinki) on suomalainen yhteiskuntatieteilijä ja -keskustelija, joka toimi Helsingin yliopiston sosiaalipolitiikan professorina ja apulaisprofessorina vuosina 1971-2013 . Joensuun korkeakoulun apulaisprofessorina hän toimi 1974–78. Roosin tutkimusaiheita ovat olleet suunnittelu, elämäntapa, elämäkerrat, matkapuhelimet, elämänpolitiikka, sukupolvet sekä hyvinvointi ja hyvinvointitutkimus, jonka alalta hän laati väitöskirjansa ("Welfare Theory and Social Policy") vuonna 1973. Lisäksi hän on osallistunut välillä hyvinkin kriittisesti keskusteluun muun muassa arkkitehtuurista, liikenteestä, kurjuudesta, intellektuelleista, psykoanalyysista ja lastensuojelusta.


title: J. P. Roos

text: Roos on suomentanut Pierre Bourdieun ensimmäisen suomeksi ilmestyneen teoksen "Sosiologian kysymyksiä" ja muutenkin edesauttanut Bourdieun käsitteiden levittämiseen suomalaisessa sosiologiassa. Hän on julkaissut noin 250 tieteellistä artikkelia ja kirjaa. Hänen tunnetuin teoksensa on 1987 ilmestynyt "Suomalainen elämä", jossa esitetään kuuluisa sukupolvijaottelu: sotien ja pulan, jälleenrakennuksen ja nousun, suuren murroksen ja lähiöiden sukupolviin. Muita tärkeitä teoksia ovat olleet hänen väitöskirjansa "Welfare Theory and Social Policy" (1973) sekä "Elämänpolitiikka" (1998), "Vanhemmat ja lapset" (1997) ja "Miehen elämää" (1994). Viime vuosina Roos on jakanut aikansa varsinaisen akateemisen tutkimuksen (sukupolvet, suuret ikäluokat) ja yhteiskunnallisen debatin välillä. Hän on julkaissut jälkimmäiseltä aihealalta muun muassa Huostaanottokirjan (2004) ja Käräjäoikeuskäsikirjan (2006). Hän on perehtynyt evoluutiopsykologiaan ja toiminut Darwin-seuran puheenjohtajana.


title: J. P. Roos

text: Roos on kirjoittanut myös vuonna 1993 ilmestyneen juoksuharrastusta käsittelevän kirjan Maratonmiehen elämä. Hänellä on kaksi lasta edellisestä ja kolme lasta nykyisestä avioliitostaan. Hän on naimisissa Anna Rotkirchin kanssa.


title: J. P. Roos

text: Aleksis Kiven Seura myönsi J. P. Roosille Eskon puumerkki -palkinnon 2009.


title: J. P. Roos

text: Roos oli 1960–80-luvuilla Suomen kommunistisen puolueen jäsen. Hän on kertonut tuolloin muun muassa hyväksyneensä Tšekkoslovakian miehityksen. Neuvostoliiton hajoamisen jälkeen Roos on vaikuttanut Vihreissä ja Vasemmistoliitossa. Vuoden 2004 kunnallisvaaleissa Roos oli sitoutumattomana ehdokkaana Vihreiden listalla. Vuoden 2008 kunnallisvaaleissa Roos oli Vasemmistoliiton ehdokas. Vuoden 2012 vaaleissa hän on ehdokkaana Helsingissä Vasemmistoliiton listalla. 2015 hän allekirjoitti Paavo Väyrysen kansalaisaloitteen Suomen EMUsta eroamiseen liittyen.


title: Kullervo Rainio

text: Kullervo Rainio (s. 10. elokuuta 1924 Jyväskylä) on suomalainen sosiaalipsykologian professori ja kokoomuslainen poliitikko.


title: Kullervo Rainio

text: Rainion vanhemmat olivat kansakoulunopettajia. Hän valmistui ylioppilaaksi 1942, filosofian kandidaatiksi 1950 sekä lisensiaatiksi ja tohtoriksi 1955. Hän on kirjannut nuoruudenmuistojaan kolmeen romaaniinsa.


title: Kullervo Rainio

text: Rainio valmistui filosofian tohtoriksi 1955 (Helsingin yliopisto). Hän toimi Suomen ensimmäisenä sosiaalipsykologian professorina Helsingin yliopistossa 1962–1986. Tämän tieteenalan hän valitsi, koska se oli 1940-luvun lopulla uusi ja kehittyvä ala. Rainion tieteellinen tuotanto käsittää etupäässä suomen- ja englanninkielisiä tieteellisiä teoksia, oppikirjoja ja artikkeleita vuodesta 1949 alkaen. Eläkevuosinaan Rainio on perehtynyt kvanttifysiikan filosofisiin perusteisiin.


title: Kullervo Rainio

text: Rainio valittiin kansanedustajaksi Kansallisen Kokoomuksen ehdokkaana Helsingin kaupungin vaalipiiristä eduskuntavaaleissa 1972 ja 1975. Hän oli Tuure Junnilan ohella niitä harvoja kokoomuspoliitikkoja, jotka 1970-luvulla arvostelivat presidentti Kekkosen politiikkaa ja Kekkosen valitsemista poikkeuslailla presidentiksi 1973. Hän oli vahvasti vaikuttamassa myös yliopistojen hallinnonuudistusta vastaan ja Yleisradion epäpolitisoinnin puolesta.


title: Kullervo Rainio

text: Linjaerimielisyyksien vuoksi Rainio erosi kokoomuksen eduskuntaryhmästä 1978 ja liittyi Perustuslaillisen kansanpuolueen (PKP) eduskuntaryhmään 1978 mutta jäi valitsematta vuoden 1979 vaaleissa asetuttuaan PKP:n listalta ehdokkaaksi Uudenmaan vaalipiirissä. Rainio toimi Ahti M. Salosen valitsijamiehenä vuoden 1978 presidentinvaalissa. Haastattelussa vuonna 2017 hän luonnehti Salosta "täysin mitättömäksi mieheksi".


title: Kullervo Rainio

text: Seitsemän vuoden poliitikkokauden jälkeen hän palasi tieteen pariin. Itseään hän on pitänyt liberaalina, vaikka saikin poliitikkoaikanaan äärioikeistolaisen leiman.


title: Kullervo Rainio

text: Rainio on tunnettu myös runoilijana. Hänen tärkein panoksensa lyriikalle on peräisin toisen maailmansodan jälkeiseltä vuosikymmeneltä. Rainiolle myönnettiin K. J. Gummerus Oy:n palkinto 1946. 1990-luvulla hän julkaisi kolmiosaisen romaanimuotoisen muistelmasarjan, joka ulottuu varhaiseen aikuisuuteen asti.


title: Kullervo Rainio

text: Rainio oli 1952–1970 naimisissa kirjallisuudentutkija Ritva Hanhinevan kanssa. Tästä avioliitosta hänellä on kaksi lasta. Avioliiton hammaslääkäri Laura Oksasen kanssa hän on solminut 1970.


title: Kullervo Rainio

text: - Väitöskirja Helsingin yliopisto.


title: Juande Ramos

text: Juande Ramos (s. 25. syyskuuta 1954) on espanjalainen jalkapallovalmentaja ja entinen pelaaja.


title: Juande Ramos

text: Ramos muistetaan erityisesti Sevillan päävalmentajana 2005–2007, jolloin hän luotsasi seuran kahdesti perättäin UEFA Cupin mestariksi.


title: Juande Ramos

text: Ramos syntyi Ciudad Realin maakunnassa, mutta asui kahdeksanvuotiaasta lähtien Elchessä, jossa hän aloitti jalkapalloilun Elche CF:n joukkueissa. Ensiesiintymisensä Espanjan pääsarjassa Primera Divisiónissa hän teki 19. tammikuuta 1975 ottelussa Hérculesia vastaan. Myöhemmin hän pelasi alemmilla sarjatasoilla Alcoyanossa, Linaresissa, Eldensessä, Alicantessa ja Déniassa kunnes joutui päättämään uransa polvivaivojen vuoksi 28-vuotiaana.


title: Juande Ramos

text: Valmennusuransa Ramos aloitti Elchen juniorijoukkueissa, reservijoukkue Ilicitanossa ja edustusjoukkueen apulaisvalmentajana 1990-luvun vaihteen molemmin puolin. Edustusjoukkueen päävalmentajana hän toimi ensimmäistä kertaa Alcoyanossa kausina 1992–1994. Sittemmin hän valmensi lukuisia espanjalaisjoukkueita, ja saavutti menestystä varsinkin Logroñésissa ja Rayo Vallecanossa luotsaamalla molemmat Espanjan pääsarjaan ja jälkimmäisen fair play -arvonnan kautta jopa UEFA Cupin puolivälieriin. Matkaan mahtui myös pettymyksiä, sillä kaudella 1996–1997 Barcelonan B-joukkue putosi hänen valmennuksessaan Segundasta ja kaudella 2002–2003 hän sai potkut Espanyolista vain viiden kierroksen jälkeen joukkueen vajottua sarjan viimeiseksi.


title: Juande Ramos

text: Kaudella 2005–2006 Ramosista tuli Joaquín Caparrósin seuraaja Sevillan päävalmentajana. Sevillassa hän nousi lopullisesti espanjalaisvalmentajien eliittiin. Heti ensimmäisellä päävalmentajakaudellaan Ramos johdatti Sevillan UEFA Cupin loppuotteluun, jossa se kaatoi Middlesbrough’n selvästi maalein 4–0. Kotimaan pääsarjassa Sevilla sijoittui viidenneksi ja selviytyi UEFA Cupiin myös kaudelle 2006–2007. Kesällä 2006 Ramos luotsasi Sevillan voittoon UEFA Super Cupin Barcelonaa vastaan.


title: Juande Ramos

text: Kausi 2006–2007 oli edellistäkin menestyksekkäämpi Ramosille ja Sevillalle. Sevilla eteni jälleen UEFA Cupin loppuotteluun ja huikean ottelun ratkettua Sevillan eduksi rangaistuspotkuilla Espanyolia vastaan Ramos joukkueineen sai jälleen kannatella voittopokaalia. Sevilla voitti lisäksi Espanjan cupin loppuottelussa Getafen Frédéric Kanoutén osumalla 1–0. Sarjassa Ramosin johtama Sevilla taisteli jopa mestaruudesta, mutta taipui lopulta kolmanneksi viiden pisteen päähän mestarijoukkue Real Madridista.


title: Juande Ramos

text: Kesällä 2007 Sevilla menestyi Espanjan supercupissa Real Madridin kustannuksella, mutta UEFA Super Cupin loppuottelussa joukkue hävisi Milanille. Kautta 2007–2008 varjosti Sevillan pelaajan Antonio Puertan kuolema kauden avausottelussa Getafea vastaan saadun sydänkohtauksen seurauksena, eikä kausi alkanut pelillisestikään lupaavasti.


title: Juande Ramos

text: 27. lokakuuta 2007 Ramos ilmoitti jättävänsä Sevillan, ja seuraavana päivänä hänet nimitettiin englantilaisen Tottenham Hotspurin päävalmentajaksi. Ramos seurasi tehtävässä kaksi päivää aikaisemmin erotettua alankomaalaista Martin Jolia, joskin pestistä oli huhuttu jo kesällä 2007. Ramosin johdolla Spurs nousi tukevasti Englannin valioliigan keskikastiin ja voitti Englannin liigacupin kaatamalla loppuottelussa Chelsean. Pokaali oli Ramosille jo kuudes kahden vuoden aikana. Unelma kolmannesta perättäisestä UEFA Cupin voitosta romuttui, kun Spurs hävisi PSV:lle neljännesvälierissä rangaistuspotkukilpailun jälkeen. Kausi 2008–2009 alkoi Tottenhamilta äärimmäisen heikosti. Joukkue keräsi kahdeksassa ensimmäisessä pelissään vain kaksi pistettä ja lokakuun lopulla Ramos sai potkut seurasta.


title: Juande Ramos

text: Huolimatta heikosti päättyneestä Spurs-jaksosta Ramos sai pian jälleen mahdollisuuden valmentaa huippujoukkuetta, kun hän korvasi saksalaisen Bernd Schusterin Real Madridin päävalmentajana joulukuussa 2008 loppukauden kestävällä sopimuksella. Ramos astui tehtävään vain muutamia päiviä ennen Barcelonaa vastaan pelattua klassikko-ottelua. Real Madrid hävisi ottelun, minkä myötä ero sarjajohdossa olleeseen Barcelonaan kasvoi jo 12 pisteeseen. Seuraavaksi Ramos kuitenkin johdatti joukkueen 18 ottelun tappiottomaan putkeen, mistä 17 oli voittoja, ja ero kaventui pienimmillään neljään pisteeseen. Tappioton putki katkesi lopulta kauden toisessa Barcelona-ottelussa, jossa katalonialaiset ottivat 6–2-murskavoiton Real Madridin kotikentällä. Joukkueen lopullinen sarjasijoitus oli toinen. Mestarien liigassa Ramosin Real Madrid voitti alkulohkon viimeisessä ottelussa Zenitin, mutta pudotuspeleissä Liverpool pudotti joukkueen jo neljännesvälierävaiheessa yhteismaalein 5–0. Kauden jälkeen Ramosin ja seuran tiet erosivat.


title: Juande Ramos

text: Ramos palasi valmennustehtäviin syyskuussa 2009, kun hän siirtyi Venäjän valioliigassa pelaavan PFK TsSKA Moskovan päävalmentajaksi tavoitteenaan hyvä menestys Mestarien liigassa. Ramos ei valmentanut TsSKA Moskovaa kuin kuusi viikkoa, kunnes hänet erotettiin lokakuun lopussa FK Moskovalle kärsityn tappion jälkeen. Ottelun tuominnutta Almir Kajumovia epäiltiin myöhemmin sen lopputuloksen manipuloinnista.


title: Juande Ramos

text: Kesäkuussa 2010 marokkolaisseura Wydad Casablanca kertoi käyvänsä neuvotteluja Ramosin kanssa.


title: Juande Ramos

text: Lokakuun alussa 2010 Ramos teki nelivuotisen sopimuksen ukrainalaisseura FC Dnipro Dnipropetrovskin kanssa. Ramosin johdolla Dnipro on sijoittunut Ukrainan liigassa neljänneksi kolme kertaa peräjälkeen. Hänen johdollaan joukkue on pelannut joka kaudella myös Eurooppa-liigassa, jossa pääsi parhaimmillaan pudotuspelikierrokselle kaudella 2012/13, mutta putosi jatkosta häviten FC Baselille yhteismaalein 3–1. Kaudella 2013/14 Ramos jatkoi hienoa työtään Dnipron peräsimessä ja luotsasi seuran lopulta liigassa hopealle. Sijoitus oli seuran paras 21 vuoteen. Kauden jälkeen espanjalaisvalmentajan sopimus päättyi ja hän jätti seuran.


title: Juande Ramos

text: Toukokuussa 2016 Ramos allekirjoitti kolmevuotisen sopimuksen Málagan kanssa ja palasi näin seitsemän vuoden tauon jälkeen valmentamaan Espanjaan. Paluu Espanjaan ei ollut kuitenkaan järin menestyksekäs. Málaga pelasi syyskaudella vaihtelevalla menestyksellä ja lähti talvitauolle liigan keskikastissa sijalla 11 voitettuaan Ramosin johdolla 5 pelatuista 16 liigaottelusta. Málagan pudottua Copa del Reyssä Segunda-joukkue Córdoballe Ramos ilmoitti yllättäen eroavansa tehtävästään joulun alla 2016.


title: Lapualaisballadi

text: Lapualaisballadi on suomenruotsalaisen Leo Ågrenin 1962 julkaistu romaani. Se on Pohjanmaalle 1930-luvulle sijoittuva tarina lapuanliikkeestä. Kirjailijan veli Gösta Ågren ohjasi Ruotsissa romaanin pohjalta samannimisen elokuvan.


title: Millaun maasilta

text: Millaun maasilta () on vinoköysisilta, joka ylittää Tarn-joen laakson lähellä Millauta eteläisessä Ranskassa Aveyronin departementissa. Sillan suunnitteli brittiläinen arkkitehti Norman Foster yhteistyössä ranskalaisen siltainsinöörin Michel Virlogeuxin kanssa. Millaun maasilta oli valmistuessaan maailman korkein ajoneuvoilla ylitettävä silta. Sillan korkein kohta yltää 343 metriin – hiukan korkeammalle kuin Eiffelin torni, Empire State Building on vain 38 metriä korkeampi. Viralliset avajaiset olivat 14. joulukuuta 2004, liikenteelle silta avattiin kaksi päivää myöhemmin. Silta on osa A75-moottoritietä, joka yhdistää Clermont-Ferrandin Pézenasiin.


title: Mississippi John Hurt

text: John Smith Hurt (3. heinäkuuta tai 8. maaliskuuta 1892 Teoc, Mississippi – 2. marraskuuta 1966 Grenada, Mississippi), oli yhdysvaltalainen blues-laulaja ja -kitaristi.


title: Mississippi John Hurt

text: John Hurt eli lapsuutensa Mississippin Avalon-nimisessä pikkukylässä, jossa hän oppi kitaransoiton yhdeksänvuotiaana. Hän soitti nuorena ahkerasti tanssipaikoissa sekä huvikseen ystäviensä kanssa. Hänen varhainen yhteistyökumppaninsa oli viulunsoittaja Willie Narmour. Kun Narmour oli vuonna 1928 voittanut levytysmahdollisuuden OKeh Records -yhtiölle ykköspalkintona viulunsoittokilpailusta, hän suositteli OKehille myös John Hurtia. Tällöin Hurt pääsi levyttämään kahdessa sessiossa. Yhteensä materiaalia nauhoitettiin runsaat puoli tuntia. Levyjen kanteen liitettiin Hurtin nimen eteen sana ”Mississippi”, jonka arveltiin lisäävän myyntiä. Joka tapauksessa levyjen myynti jäi vähäiseksi ja OKeh Records meni muutenkin konkurssiin 1930-luvun laman aikana. Hurt palasi Avalonin kylään toimien maataloustöiden parissa samalla jatkaen kuitenkin musisointia juhlissa ja tanssiaisissa.


title: Mississippi John Hurt

text: Vuonna 1963 kansanmusiikintutkija Tom Hoskins lähti etsimään John Hurtia kuultuaan tämän vanhat levyt. Eräässä kappaleessa Hurt laulaa kotipaikkansa olevan Avalon, ja tämän perusteella Hoskins onnistui löytämään Hurtin. Hän joutui kuitenkin turvautumaan vuodelta 1878 peräisin olevaan karttaan, koska Avalonin nimi oli pyyhitty pois uudemmista kartoista. Hurtin soitto- ja laulutaidot olivat ennallaan, ja hän lähti Hoskinsin mukaan Washingtoniin. Näin Hurt pääsi vihdoin esiintymään suurelle yleisölle. Elettiin suuren kansanmusiikkibuumin aikaa, joten Hurtin bluesia ja countryä yhdistelevä tyyli upposi nuoriin ihmisiin hyvin, ja esiintymisiä riitti paljon. Hurt myös pääsi levyttämään uudestaan, ja näin syntyi muutamia uusia levyjä "Vanguard Recordsille" vuoden 1928 levytysten jatkoksi. Hurt päätyi myös Johnny Carsonin vieraaksi television suosittuun "Tonight Show"'hun. Hurt kuitenkin kuoli jo vuonna 1966 74-vuotiaana.


title: Mississippi John Hurt

text: Mississippi John Hurtin musiikki poikkeaa muista kuuluisimmista country blues -artisteista tyyliltään. Hänen soittotyylissään sormet soittavat yleensä alati juoksevaa taustakuviota. Hän ei käyttänyt slidea. John Hurtin lauluääni on hento, ja hänen laulumelodiansa muistuttavat paljon folk- tai country-kappaleita.


title: Pentti Mäki-Hakola

text: Pentti Matti Mäki-Hakola (11. tammikuuta 1929 Nurmo – 20. syyskuuta 1996 Nurmo) oli kokoomuksen kansanedustaja ja valtiopäiväneuvos. Hän edusti Vaasan läänin vaalipiiriä 1966–1995. Kokoomuksen oikeistoon muun muassa Tuure Junnilan ja Eero Lattulan ohella luettu Mäki-Hakola oli presidentin valitsijamies 1968, 1982 ja 1988. Hän oli ammatiltaan piiri-insinööri.


title: Pentti Mäki-Hakola

text: Myös hänen poikansa Pertti Mäki-Hakola on ollut kokoomuksen kansanedustaja Vaasan vaalipiiristä.


title: Justice

text: Justice (tyyliteltynä Jus†ice) on ranskalaisten Gaspard Augén ja Xavier de Rosnayn elektronista musiikkia esittävä duo. Heidän uransa alkoi virallisesti vuonna 2003 remixeillä, joista tunnetuin on Simianin kappaleesta ”Never Be Alone” tehty remix ”We Are Your Friends” vuodelta 2003. Virallisesti single sai julkaisun vuonna 2004 Ed Banger Recordsilla ja International DeeJay Gigolo Recordsilla. Se julkaistiin uudelleen vielä Isossa-Britanniassa vuonna 2006 Virginin alamerkillä Ten Records. ”Never Be Alone” -kappaleen video pyöri myös MTV:llä tiuhaan vuonna 2006.


title: Justice

text: Yhtye työskenteli uusien remixien kanssa noin vuoden verran ennen seuraavaa julkaisua. Miksauksia oli niin pienten paikallisten artistien tuotoksista kuin isojen nimien kuten Britney Spearsin kappaleesta ”Me Against the Music”.


title: Justice

text: Vuonna 2005 Justice julkaisi niin ikään Ed Banger Recordsilla ensimmäisen EP:nsä, "Waters of Nazarethin", jonka jokaisesta kappaleesta muodostui klubihittejä. Vuoden 2006 loppupuolella Ed Banger Records painoi 200 kappaleen erän "Phantom"-julkaisua, jotka kaikki päätyivät joululahjoina DJ:ille ja muille tuttaville. Levy sisälsi B-puolena alle puolen minuutin mittaisen kappaleen ”D.A.N.C.E”, joka on nimeltään sama kuin huhtikuussa 2007 julkaistu Justicen seuraava EP.


title: Justice

text: Justicen ensimmäinen kokopitkä albumi, "†" (”"Cross"”, "risti"), julkaistiin kesällä 2007. Loppukesästä 2007 julkaistiin "D.A.N.C.E"-remixlevy, joka sisälsi remixit MSTRKRFT’lta, Jacksonilta, Alan Braxelta & Fred Falkelta sekä Justicelta itseltään. Yhtye esiintyi kesällä 2007 Uuden musiikin festivaaleilla Turussa sekä Seinäjoen Provinssirockissa kesäkuussa 2008 ja kesäkuussa 2012.


title: Tapani Bagge

text: Juha Tapani Bagge (s. 2. lokakuuta 1962 Kerava) on suomalainen kirjailija.


title: Tapani Bagge

text: Bagge valmistui ylioppilaaksi vuonna 1981 ja on käynyt sekalaisia elokuva- ja tv-käsikirjoituskursseja. Hän on kirjoittanut päätoimisesti vuodesta 1983.


title: Tapani Bagge

text: Bagge on julkaissut lukuisia romaaneja, näytelmiä, sarjakuvakäsikirjoituksia, kuunnelmia, yli 30 Finnwest-kioskikirjaa ja televisiosarjojen käsikirjoituksia sekä Jerry Cotton -tarinoita. Hän on myös suomentanut lukuisia rikosromaaneja. Bagge on osuuskuntamuotoisen kustantamo Crime Timen perustajajäsen.


title: Tapani Bagge

text: Lähde


title: Leica

text:
Leica on alkuaan nimi kameroille, joita valmistettiin Saksassa. Niitä valmistaneen yrityksen nimi oli aiemmin Ernst Leitz GmbH. Nykyään yritys on jakautunut kolmeen yhtiöön: Kameroita valmistavaan Leica Camera AG:hen, maanmittauskojeita valmistavaan Leica Geosystems AG:hen ja mikroskooppeja valmistavaan Leica Microsystems GmbH:hen.
Leica Geosystems AG on sveitsiläinen yritys, joka aiemmin tunnettiin nimellä Wild Heerbrugg. Se osti länsisaksalaisen Ernst Leitz GmbH:n vuonna 1975 ja 1987 yhtiön nimeksi tuli Wild Leitz AG. Kolme vuotta myöhemmin Cambridge Instruments Ltd:n hankinnan jälkeen kokonaisuudesta muodostui Leica Group.


title: Leica

text: Sveitsiläinen Heinrich Wild (1877–1951), aikansa johtava maanmittauskojeiden suunnittelija, aloitti uransa maanmittareiden apupoikana. Vuonna 1908 Wild siirtyi Jenan kaupunkiin johtajaksi Zeissin uuteen maanmittauskojeita valmistavaan osastoon. Wild palasi Sveitsiin ennen ensimmäistä maailmansotaa. Huhtikuussa 1921 Wild perusti "Heinrich Wild, Werkstätte für Feinmechanik und Optik" -yhtiön Heerbruggiin. Wildin todettua 1930-luvun alussa ettei halunnut johtaa yhtiötä, hän katkaisi siihen yhteytensä ja muutti Zürichiin ryhtyen suunnittelemaan kojeita Kern & Co:lle. Wildin aikaisemmin Heerbruggiin perustaman yhtiön nimeksi tuli Wild Heerbrugg vuonna 1937.


title: Leica

text: Leica Microsystems GmbH omistaa tuotemerkin Leica ja on antanut sen myös Leica Geosystemsin ja Leica Cameran käyttöön.


title: Leica

text: Leica oli ensimmäinen käytännöllinen 35 mm:n filmiä käyttävä kamera. Ensimmäiset prototyypit valmisti Oskar Barnack Leitz Optische Werkessä vuonna 1913. Barnack käytti normaalia 35 mm elokuvafilmiä mutta aiempaa suurempaa ruutukokoa 24 × 36 mm. Barnack uskoi kuvasuhteen 2:3 olevan paras valinta, jotta rullaan saatiin mahtumaan 36 kuvaa.


title: Leica

text: Toisen maailmansodan aikaiset kamerat, joissa on natsitunnukset, ovat nousseet keräilijöiden suosioon, ja niiden arvo on noussut.


title: Leica

text:
Leican tuotevalikoimaan kuuluvat tällä hetkellä seuraavat kamerat.
Leican tuotevalikoimassa on suuri joukko näihin kameroihin sopivia objektiiveja. Lisäksi Leica on suunnitellut joitain Micro Four Thirds -järjestelmän objektiiveja yhteistyössä Panasonicin kanssa, ja joitain Panasonicin kameroita myydään Leica-merkillä varustettuna.


title: Leica

text: Eroina vastaaviin Panasonicin kameroihin ovat jotkut tekniset yksityiskohdat (esim. kuvien käsittely), Leica-tunnukset kamerassa, ja huomattavasti korkeampi hinta.


title: Lesli Kay

text: Lesli Kay (s. Lesli Kay Pushkin 13. kesäkuuta 1965 Charleston, Länsi-Virginia Yhdysvallat) on yhdysvaltalainen näyttelijä.


title: Lesli Kay

text: Lesli Kay on tehnyt pitkän uran saippuasarjoissa. Kay aloitti vuonna 2005 sarjassa "Kauniit ja rohkeat", jossa hän näyttelee Felicia Forresteria. Sarjan käsikirjoittaja Bradley Bellin tarkoituksena oli alun perin, että Felicia kuolee syöpään. Leslin ja Felician hahmon yllättävän suosion takia sekä katsojien painostuksesta Felician hahmo kuitenkin herätettiin henkiin.


title: Lesli Kay

text: Lesli Kay on naimisissa Mark Sterlingin kanssa, ja pariskunnalla on kaksi lasta.


title: Hymyilevien laivojen satama

text: Hymyilevien laivojen satama on vuonna 2006 ilmestynyt Kuusumun Profeetan kahdeksas studioalbumi. Yhtye palasi levyllä edellisen albuminsa heavy rock -vaikutteiden jälkeen takaisin rauhallisemman folk-tyylisen musiikin pariin.


title: Hymyilevien laivojen satama

text: Neljä albumin studiosessioiden aikana äänitettyä kappaletta julkaistiin myöhemmin EP:llä "Riemun ja kurjuuden sälekaihtimet".


title: Jim Marurai

text: Jim Marurai on cookinsaarelainen poliitikko ja saarten nykyinen pääministeri 14. joulukuuta 2004 lähtien.


title: Jim Marurai

text: Jim Marurai kuuluu edeltäjänsä Robert Woontonin tavoin demokraattipuolueeseen.


title: Jim Marurai

text: Marurai on kotoisin Mangaialta. Hän valmistui Otagon yliopistosta Uudessa-Seelannissa. Parlamentti valitsi Marurain pääministerin virkaan äänin 14–9.


title: Jim Marurai

text: Jim Marurai on Cookinsaarten seitsemäs pääministeri. Hänen vaimonsa Tuaine menehtyi syöpään Uudessa-Seelannissa syyskuussa 2005 56 vuoden iässä.


title: Rubik

text: Rubik oli suomalainen indierock- ja taidepop-yhtye. Yhtye on saanut erityistä kiitosta antaumuksellisesta esiintymisestään. Rubikin konserteissa lavalle nousi jopa kahdeksan muusikkoa, jotka käyttävät soittimia pasuunoista kongiin ja vaihtavat soittimia keskenään.


title: Rubik

text: Yhtye esiintyi ensimmäisen kerran vuonna 2003. Debyytti-EP "People Go Missing" julkaistiin loppuvuodesta 2004, minkä jälkeen yhtye kiersi Suomessa muun muassa yhdessä muiden New Music Communityyn kuuluvien yhtyeiden sekä Lapkon kanssa.


title: Rubik

text: Ensimmäinen täyspitkä albumi "Bad Conscience Patrol" julkaistiin maaliskuussa 2007. Albumi nousi julkaisun jälkeisellä viikolla Suomen virallisen albumilistan sijalle 7. Julkaisun myötä Rubik kiersi Suomessa, Kanadassa ja Yhdysvalloissa sekä myöhemmin festivaaleilla Euroopassa. Syksyllä 2007 yhtye konsertoi Isossa-Britanniassa ja Irlannissa.


title: Rubik

text:
Yhtyeen toinen studioalbumi "Dada Bandits" julkaistiin huhtikuussa 2009. Ennen albumin äänityksiä Arttu Hasu jätti yhtyeen keskittyäkseen maanviljelijän uraansa. Hänen tilalleen tuli Underwater Sleeping Societyn basisti Jussi Hietala. Albumin ilmestymisen jälkeen Rubik kiersi Suomessa, Euroopassa ja kahdesti Yhdysvalloissa. Kesällä 2010 yhtye esiintyi muun muassa Roskilde-festivaaleilla Tanskassa.
Kolmas täyspitkä studioalbumi "Solar" julkaistiin maaliskuussa 2011, ja se sai ylistäviä arvioita sekä kotimaisessa että ulkomaisessa mediassa. Suomalainen musiikkilehti Sue nimesi "Solar"in "moderniksi suomalaiseksi kansallisaarteeksi". Helsingin Sanomien Nyt-liitteessä Otto Talvio kirjoitti "Näin komeita levyjä tulee vastaan harvoin ja siksi on vielä palkitsevampaa, kun kyseessä on kotimainen yhtye, 4/5". Saksalainen "Die Zeit" kuvasi levyn tarjoavan "monipuolisen kattauksen kappaleita, jotka sisältävät lähes täydellisiä pop-rakenteita”. Levy äänitettiin kesällä 2010 Kulttuuritalon vanhassa elokuvateatterissa maan alla. Albumin miksasi Ben Allen, joka on miksannut muun muassa M.I.An, Cut Copyn, Deerhunterin ja Animal Collectiven levyjä. Levyn julkaisemisen jälkeen yhtye kiersi laajasti Suomea. Touko-kesäkuussa 2011 Rubik teki kuukauden mittaisen Euroopan kiertueen esiintyen muun muassa Barcelonassa Primavera-festivaaleilla ensimmäisenä suomalaisyhtyeenä festivaalien historiassa. Syksyllä 2011 yhtye teki kahden kuukauden mittaisen kiertueen, joka suuntautui Eurooppan, Meksikoon ja Yhdysvaltoihin. "Sue"-lehti valitsi "Solar"in vuoden 2011 parhaaksi kotimaiseksi albumiksi. Myös "Rumban" toimittajat äänestivät levyn vuoden parhaaksi kotimaiseksi.


title: Anni-sarja

text:
Anni-sarja (kutsutaan joskus myös "Viipuri-sarjaksi") on Laila Hirvisaaren vuosina 1998–2000 ilmestynyt kolmiosainen romaanisarja, jonka on julkaissut Otava.
Alussa eletään 1930-lukua pienessä karjalaisessa Metsäkylän kylässä. Talon emäntä Ida Maria ja tämän tyttärentytär Anni elävät siellä kahdestaan, sillä Ida Marian mies Petri liikkuu liikeasioissa ja Ida Marian viisi tytärtä ovat opiskelemassa muualla. Juhannuksena taloon saapuu Petrin ja Malanjan, Katrin, Outin, Mirjamin ja Raisan lisäksi myös Ida Marian sisaret Aino ja Elma. Rauhallisen juhlan yltä löytyy myös tummia pilviä; selviää, että Petrillä on ollut suhde Ida Marian sisaren Ainon kanssa. Kesän aikana myös muita salaisuuksia paljastuu ja ihmisten on etsittävä toinen tapa elää elämäänsä. Ida Marialle se tarkoittaa muuttoa tyttäriensä kanssa Viipuriin.


title: Anni-sarja

text: Sarjan toisessa osassa Ida Maria on muuttanut Metsäkylästä Viipuriin. Romaanin nykyhetki sijoittuu vuoteen 1936, mutta takaumina selvitetään myös vuonna 1933 tapahtuneita elämänmuutoksia. Kesällä 1936 Ida Maria istuu erämaamökissään Suistamolla ja yrittää laittaa ajatuksiaan järjestykseen. Romaanissa saadaan seurata myös Ida Marian tytärten ja ennen muuta Malanjan tyttären Annin kasvua.


title: Anni-sarja

text: Sarjan päätösosassa on siirrytty 1940-luvun loppupuolelle. Sota on ohi ja Ida Maria muuttanut menetetystä Viipurista tyttärensä Mirjamin kartanoon Virolahdelle. Kanadasta Suomeen palava aikuistunut Anni on kirjoittamassa romaania tädistään Mirjamista ja haastattelee sitä varten sukulaisiaan. Tätä kautta lukija saa tietää, mitä sodan aikana on tapahtunut. Romaani tarjoaa myös huikeita ihmiskohtaloita.


title: Keith Tkachuk

text: Keith Matthew Tkachuk (s. 29. maaliskuuta 1972 Melrose, Massachusetts, Yhdysvallat) on yhdysvaltalainen entinen jääkiekkoilija, joka pelasi vasemman laidan hyökkääjänä NHL:ssä.


title: Keith Tkachuk

text: Tkachuk siirtyi vuonna 1992 NHL-joukkue Winnipeg Jetsiin. Kaudella 1992–1993 Tkachuk teki 28 maalia ja otti 201 jäähyminuuttia. Jo seuraavalla kaudella hänestä tehtiin joukkueen kapteeni. Kausilla 1995–1996 ja 1996–1997 Tkachukista tuli yksi liigan huippupelaajista, tehden yli 50 maalia kummallakin kaudella. Tkachukista tuli toinen amerikkalaispelaaja, joka on onnistunut tekemään kahdesti yli 50 maalia. Ensimmäinen oli Pat Lafontaine.


title: Keith Tkachuk

text: Kun Winnipeg Jets muutti Phoenixiin, niin numero 7 Tkachuk jatkoi menestyksekkäästi myös Phoenix Coyotesissa ja auttoi omalla pelityylillään joukkuetta eteenpäin.


title: Keith Tkachuk

text: Tkachuk siirtyi kaudella 2000–2001 St. Louis Bluesiin. Kauden 2006–2007 lopulla, hieman ennen NHL:n siirtorajan umpeutumista, hän siirtyi Atlanta Thrashersiin, mutta kauden jälkeen, kesällä 2007, hän palasi St. Louisiin. Tkachuk lopetti uransa kauden jälkeen. Hän pelasi NHL:ssä kaikkiaan 18:lla kaudella.


title: Keith Tkachuk

text: USA:n maajoukkueessa Tkachuk on saavuttanut alle 20-vuotiaissa MM-pronssia 1992, World Cupin voiton 1996 ja olympiahopeaa Salt Lake Citystä 2002.


title: Massimo Ambrosini

text: Massimo Ambrosini (s. 26. toukokuuta 1977 Pesaro) on italialainen jalkapalloilija, joka pelasi vuosina 1995–2013 AC Milanissa ja toimi myös joukkueen kapteenina.


title: Massimo Ambrosini

text: Ambrosini pelasi juniorivuosinaan 17-vuotiaana Cesenassa ja pääsi edustusjoukkueeseen. AC Milanin valmentaja Fabio Capello hankki Ambrosinin Milaniin. Kausi 1995–1996 ei sujunut Ambrosinilta odotusten mukaisesti, joten hänet lainattiin toiseen Serie A -seuraan Vicenzaan. Seuraavalla kaudella Ambrosini palasi Milaniin ja voitti seuran riveissä Italian mestaruuden ja cupin vuonna 1999. Kaudella 2003–2004 Ambrosini kärsi loukkaantumisista ja pelasi vain 20 ottelua, joissa hän teki yhden maalin. Kaudella 2004–2005 hän kärsi jälleen loukkaantumisista ja pelasi vain 22 ottelua (yksi maali). Mestareiden liigassa Ambrosini teki alankomaalaista PSV:ta vastaan tärkeän maalin, joka auttoi seuraa selviytymään vierasmaalisäännöllä jatkoon mutta Istanbulissa pelatussa loppuottelussa Liverpoolia vastaan hän ei pelannut. Kaudella 2005–2006 Ambrosinin loukkaantumiset jatkuivat ja hän pelasi Serie A:ssa vain 13 ottelua (yksi maali). Kaudella 2006-2007 esiintyi aiempaa tärkeämmässä roolissa sekä Serie A:ssa että Mestareiden liigassa. Paolo Maldinin poissa ollessa Ambrosini toimi Milanin kapteenina UEFA:n Supercupin loppuottelussa, jonka Milan voitti maalein 3-1. Kauden 2007–2008 puoliväliin saakka hän toimi edelleen Milanin kapteenina. Tällä kaudella hän kunnostautui entistä useammin maalintekijänä.


title: Massimo Ambrosini

text: Ambrosinin ensiesiintyminen maajoukkueessa tapahtui huhtikuussa 1999 Krotiaa vastaan. Hän pelasi Sydneyn kesäolympialaisissa 2000 sekä EM-kisoissa 2000, joissa Italia eteni loppuotteluun asti, ja 2004. MM-kisat 2006 jäivät häneltä käymättä loukkaantumisten vuoksi. Kahden vuoden maaottelutauon jälkeen hänet kutsuttiin 16. elokuuta Italian miehistöön ja hän pelasi yhdessä ottelussa maajoukkueen kapteeninakin Roberto Donadonin alaisuudessa. Hän pelasi myös vuoden 2008 EM-kisoissa. Hän pelasi kaikkiaan 35 maaottelua.


title: Macheng

text: Macheng () on piirikuntatason kaupunki Kiinan Hubein maakunnan Huanggangin prefektuuritason kaupungissa. Macheng sijaitsee Shanghaista noin 700 kilometriä länteen. Vuonna 2005 kaupungissa oli 127 000 asukasta, joista useimmat han-kiinalaisia. Väkiluku on ollut kasvussa vakaasti: 1990 se oli 108 590, kymmenen vuotta myöhemmin 120 887.


title: Macheng

text: Kaupunki on ikivanha, se on perustettu Kevättä ja syksyä -kaudella eli joskus vuosien 770 eaa. ja 476 eaa. välillä. Se sai nimekseen Macheng vuonna 598. Vuonna 1927 Machengissa puhkesi talonpoikaiskapina, joka loi pohjaa vuoden 1949 kommunistivallankumoukselle. Yli satatuhatta henkeä liittyi Maon punaiseen armeijaan tältä alueelta.


title: Macheng

text: Machengin alueella on runsaasti luonnonvaroja. Sen kaivosteollisuus tuottaa marmoria ja jadea sekä kultaa, hopeaa ja kuparia. Maanviljelyn päätuotteita ovat vesikastanjat, krysanteemit ja persimonit eli kakihedelmät. Mulperipuut ja niitä syövät silkkiperhoset ovat myös kuuluisia.


title: Kastor (yhtye)

text: Kastor on suomalainen indie rock -yhtye. Vuodesta 2005 vuoteen 2007 yhtye toimi Siamese Sounds -levy-yhtiöllä, kunnes solmi lokakuussa 2007 sopimuksen Backstage Alliancen kanssa.


title: Kastor (yhtye)

text: Kastor oli mukana perustamassa suomalaisten indie-yhtyeiden ja -muusikoiden asiaa ajavaa New Music Community -yhteisöä.


title: Naamiohuvit

text: Naamiohuvit () on Giuseppe Verdin 23. ooppera. Se sai kantaesityksensä Rooman Teatro Apollossa 17. helmikuuta 1859. Verdi sävelsi Naamiohuvit Antonio Somman kirjoittamaan librettoon. Ooppera on vakava, kuten kaikki muutkin Verdin oopperat kahta lukuun ottamatta. Naamiohuvit pohjautuu kuningas Kustaa III:n salamurhaan 1792, ja siinä esiintyy myös Kustaa III:n surmannut Jacob Johan Anckarström. Juonella ei kuitenkaan ole historiallista todellisuuspohjaa. Oopperassa on kolme näytöstä.


title: Naamiohuvit

text: Krimin sodan jälkeen Euroopan poliittinen tilanne oli tulenarka. Englanti ja Ranska halusivat Italian yhdistyvän Vittorio Emmanuelin alaisuuteen. Italiassa kuohui. Napoleon III yritettiin tappaa Pariisin oopperassa 14.1.1858. Samana vuonna Napoleon III tapasi Camillo Cavourin Plombièresissä siitä alkoi Italian yhdistyminen. Seuraavana vuonna Giuseppe Garibaldi aloitti joukkoineen itsenäisyystaistelun.


title: Naamiohuvit

text: Aroldon jälkeen Verdin seuraavaksi oopperaksi tuli "Un Ballo in Maschera". Libretoksi valittiin "Gustave III ou Le bal masqué" vaikka Auber oli jo aiemmin tehnyt siitä oopperan. Tarina perustui Ruotsin kuninkaan murhaan naamiotanssiaisissa v 1792. Verdin tarkoitus oli tehdä teos Napolin San Carlo teatterille, ja ensi-illan piti olla jo 1858 karnevaalien yhteydessä. Sensuurin kanssa oli ongelmia: Verdi joutui neuvottelemaan sensorien kanssa lähes kaikesta. Ooppera oli sijoitettu Napoliin, mistä jäi muistoksi Kustaan ensimmäisen näytöksen napolilaistyyppinen aaria "Di’ tu se fedele". Napoleon III:n murhayrityksen jälkeen Verdille ehdotettiin kokonaan toista librettoa. Verdi aloitti neuvottelut Roomassa Teatro Apollon kanssa ja edellytti sensuurin hyväksyntää. Se saatiinkin, mutta oopperan tapahtumapaikka oli muutettava Euroopan ulkopuoliseksi kohteeksi. Oopperan tapahtumat siirrettiin Englannin kuvernementtiin Bostoniin. Salaliittolaiset Samuel ja Tommaso sekä ennustajatar Ulrica muutettiin tummaihoisiksi.


title: Naamiohuvit

text: Oopperaa esitetään nykyisin sekä Tukholma- että Boston-versioina.Otellon lisäksi Naamiohuvit on niitä harvoja Verdin oopperoita joissa draamallisesti dominoiva hahmo on tenori. Kuuluisia Riccardon (Gustavon) esittäjiä ovat olleet mm. Jussi Björling, Carlo Bergonzi, Placido Domingo ja Luciano Pavarotti. Vaikkei Amelian rooli ole pitkä se asettaa sopraanolla suuria vaatimuksia. Amelian roolia ovat laulaneet mm. Leontyne Price, Birgit Nilsson ja Aprile Millo. Renaton roolin kohokohta on Verdin kuuluisimpiin baritoniaarioihin kuuluva "Eri tu". Renaton roolin kuuluisia esittäjiä ovat olleet Robert Merrill, Ettore Bastianini, Piero Cappuccilli ja Renato Bruson.


title: Naamiohuvit

text: Aika ja paikka: Tukholma tai Boston 1700-luvun lopussa


title: Naamiohuvit

text: Kesto: I näytös 55 min, II näytös 30 min, III näytös 45 min; yhteensä noin 2 t 15 min.


title: Naamiohuvit

text:
I NÄYTÖS
1. kohtaus


title: Naamiohuvit

text: Kuninkaan palatsissa on alkamassa kuninkaan vastaanotto. Paasipoika Oscar ilmoittaa kuninkaan saapumisen ja esittää naamiaisjuhliin kutsuttujen nimilistan. Kuningas ilahtuu nähdessään salaisesti rakastamansa Amelian nimen: "La rivedrà nell’estasi" (Tapaan hänet).


title: Naamiohuvit

text: Kapteeni Anckarström kertoo kuninkaan henkeä uhkaavasta salajuonesta. Nimiäkään ei ole saatavilla ja Kustaa ei ota uhkaa vakavasti. Anckarström yrittää vedota: "Alla vita che t’aride (Elämä hymyilee Teille). Oikeusministeri tulee pyytämään kuninkaan allekirjoitusta mamselli Arfvidssonin tuomioon, mutta Oscar vetoaa ennustajattaren puolesta: "Volta la terrea fronte" (Kerran katseensa kohdisti). Kuninkaan kiinnostus herää ja hän päättää lähteä valepuvussa testaamaan ennustajattaren taidot.


title: Naamiohuvit

text: 2. kohtaus


title: Naamiohuvit

text: Mamselli Arfvidsson ottaa yhteyttä henkiin "Re dell’abisso affrettati" (Pimeyden hallitsija, näyttäydy). Kustaa saapuu pukeutuneena kalastajaksi ja kuulee kuinka Christian kysyy tulevaisuuttaan. Mamselli ennustaa ylennystä ja kuningas toteutumisen. Hän laittaa ylennyskirjan huomaamatta Christianin taskuun. Amelian saapuessa huone tyhjennetään, mutta onnistuu piiloutumaan.


title: Naamiohuvit

text: Amelia kertoo ennustajalle rakastavansa Kustaata ja Kustaa kuuntelee mielihyvällä. Amelia kuitenkin haluaa vapautuksen rakkaudesta ja mamselli kehottaa Ameliaa etsimään erikoista yrttiä keskiyöllä hirsipuun luolta.


title: Naamiohuvit

text:
Amelian lähdettyä kuningas pyytää mamsellia ennustamaan hänelle: "Di’ tu se fedele" (Sano kantaako onneni). Ennustaja näkee aatelismiehen käden ja pyytää ettei hänen tarvitsisi kertoa tämän kohtaloa. Kuninkaan vaatimuksesta mamselli sanoo miehen kuolevan sen käden kautta, jota hän seuraavaksi kättelee. Kapteeni Anckarström tulee sisälle tervehtien kädestä kuningasta. Kustaa paljastaa itsensä ja nauraa ennustukselle: "È scherzo od è follia" (Tämä on pilaa tai hulluttelua).
II NÄYTÖS
Keskiyöllä kaupungin ulkopuolella hirsipuun luona Amelia etsii erikoisyrttiä "Ma dall’arido stelo divulsa" (Kuivien varsien alta). Kustaa saapuu ja ei lähde kehotuksista huolimatta pois: "Teco io sto" (Olen lähelläsi). Anckarström tulee varoittamaan kuningasta lähestyvistä salaliittolaisista. Anckarström ja Kustaa vaihtavat päällysvaatteita. Kustaa vannottaa Anckarströmiä viemään hunnutetun naisen turvaan paljastamatta hänen henkilöllisyyttään.


title: Naamiohuvit

text: Kustaa poistuu. Ribbing ja pysäyttävät Anckarströmin hunnutetun naisen kanssa ja pettyvät Horn lähestyvät. Salaliittolaiset ovat pettyneitä tavatessaan Anckarström. Salaliittolaiset paljastavat naisen henkilöllisyyden Anckarsrömin vastustelusta huolimatta ja tämä kauhistuu nähdessään vaimonsa. Anckarström päättää liittyä salaliittolaisiin ja pyytää Ribbingin ja Hornin luokseen seuraavana päivänä. Näytös päättyy hienosti salaliittolaisten pilkalliseen naurukuoroon.


title: Naamiohuvit

text: III NÄYTÖS


title: Naamiohuvit

text: 1. kohtaus


title: Naamiohuvit

text: Seuraavana päivänä. Anckarström on päättänyt tappaa uskottoman vaimonsa. Amelia vakuuttaa viattomuuttaan ja pyytää saada nähdä vielä kerran poikansa "Morrò, ma prima in grazia" (Kuolen, mutta myönnä minulle palvelus). Anckarströmin viha kuitenkin kohdistuu kuninkaaseen "Eri tu" (Se olit Sinä) ja päättää säästää vaimonsa.


title: Naamiohuvit

text: Ribbing ja Horn saapuvat, Anckarström liittyy salaliittoon. Murhaajien nimet ovat kulhossa ja paikalle saapuva Amelia nostaa Anckarströmin nimen. Oscar tuo naamiojuhlakutsun, jonka Anckarström hyväksyy sen. Nyt seuraavassa kvintetissä Oscar odottaa iloista iltaa, Amelia tunnustaa pelkäävänsä ja muut kolme iloitsevat oivallisesta mahdollisuudesta tappaa Kustaa.


title: Naamiohuvit

text: Kustaa on palatsissaan ja kirjoittaa määräystä: Anckarström komennetaan Suomen Kuvernööriksi "Forse la soglia attinse" Velvollisuus voittakoon) ja Amelia lähteköön Suomeen. Amelia lähettää nimettömänä kuninkaalle varoituksen murhayrityksestä.


title: Naamiohuvit

text: Naamiaiset ovat käynnissä ja Anckarström yrittää saada Oscarilta selville kuninkaan naamiopuvun: "Saper vorreste" (Haluaisitteko tietää). Anckarström kertoo hänellä olevan tärkeätä asiaa ja Oscar paljastaa kuninkaan asun.


title: Naamiohuvit

text: Valssin aikana Amelia pyytää kuningasta pakenemaan. Kuningas tunnistaa Amelian "T’amo, si, t’amo" (Rakastan Sinua, kyllä, rakastan Sinua) ja kertoo käskykirjeestä. Anckarström iskee tikarinsa kuninkaaseen. Anckarström pidätetään ja ennen kuin Kustaa kuolee, hän vakuuttaa Anckarströmille Amelian viattomuutta. Kuningas antaa viimeisen käskyn: Anckarström tulee säästää.


title: Iranin vaakuna

text: Iranin vaakuna on Iranin kansallistunnus lipun ja kansallislaulun ohella. Se on ollut käytössä vuoden 1980 vallankumouksesta lähtien. Sen on suunnitellut Hamid Nadimi.


title: Iranin vaakuna

text:
Symboli koostuu neljästä kuunsirpistä ja miekasta. Kuunsirpit muodostavat tyylitellyn version arabiankielisestä sanasta "Allah", ﺍﷲ.
Kuvan viisi osaa symboloivat islamin viittä peruspilaria.


title: Legend II

text:
Legend Part II on yhdysvaltalaisen Saviour Machine -yhtyeen toinen osa neljän CD:n "Legend"-trilogiassa, ""maailmanlopun epävirallisessa soundtrackissa"". Levy julkaistiin vuonna 1998 "Massacre Recordsin" kautta ja vuonna 2007 Saviour Machine julkaisi levystä kahden CD:n erikoisversion, jota painettiin vain 300 kappaletta. Jokainen kappale on käsin numeroitu sekä yhtyeen johtohahmon, Eric Claytonin, allekirjoittama. Toinen CD käsittää lähinnä alkuperäisiä midi programming -kappaleita.
Levyn kansivihkoista on kaksi eri versiota, koska jakelija "Diamante Music Group" käski yhtyettä sensuroimaan Yhdysvaltain markkinoille menevistä vihkoista kaksi kuvaa. Eurooppalaisessa versiossa tätä sensurointia ei ole tehty.


title: Kinseyn asteikko

text: Kinseyn asteikko on Alfred Kinseyn kehittämä asteikko, jolla pyritään mittaamaan yksilön seksuaalista suuntautumista. Asteikko julkaistiin ensimmäistä kertaa vuonna 1948.


title: Kinseyn asteikko

text: Kinsey uskoi, että ihmiset eivät jakaudu yksinomaisesti hetero- ja homoseksuaaleihin. Asteikon arvo 0 kuvaa täyttä heteroseksuaalisuutta ja arvo 6 täyttä homoseksuaalisuutta ja kaikki näiden väliltä jonkinasteista biseksuaalisuutta:Kinseyn raporttien mukaan 11,6 prosenttia 20–35-vuotiaista valkoisista miehistä on yhtäläisesti hetero- ja homoseksuaalisia, eli he sijoittuvat Kinseyn asteikolla arvolle 3.


title: Sinopin maakunta

text:
Sinopin maakunta on yksi Turkin 81 maakunnasta. Sinopin maakunta sijaitsee Pohjois-Turkissa Mustanmeren rannalla.
Maakunnan pääkaupunki on Sinop. Vuoden 2015 lopussa arvioitu väkiluku oli 204 133.


title: Sinopin maakunta

text: Sinopin naapurimaakuntia ovat Kastamonu, Çorum ja Samsun.


title: Moholigalago

text: Moholigalago ("Galago moholi") on eteläisen Afrikan alueella asuva galagolaji. Se asuu trooppisissa metsissä ja avoimissa ja puoliavoimissa ympäristöissä, kuten ruohostoissa ja savanneissa. Sen ruumis on noin 15–17 senttimetriä pitkä ja se painaa 150–250 grammaa. Sen hännän pituus on 12–27 senttimetriä. Se voi elää enintään 16-vuotiaaksi. Galago ei pysty liikuttamaan silmiään, joten sen täytyy koko ajan käännellä päätään.


title: Moholigalago

text: Moholigalago syö heinäsirkkoja, yöperhosia ym. hyönteisiä, pieniä liskoja, hedelmiä ja pihkaa.


title: Moholigalago

text: Saharan eteläpuolisessa Afrikassa elää useita galagolajeja. Niitä ovat muun muassa neulakynsigalago ("Euoticus elegantulus") ja paksuhäntägalago ("Otolemur crassicaudatus"), joka on kotikissan kokoinen. Lähisukuja ovat Afrikan potot ("Perodicticus"), Madagaskarin makit ("Lemur") sekä erilaiset lorit ("Lorisidae"), kuten karhulorit ("Arctocebus"). Kaikkia näitä sukuja pidetään varsinaisia apinoita alkeellisempina.


title: Ulvinsalon luonnonpuisto

text:
Ulvinsalon luonnonpuisto sijaitsee Kuhmossa, Kainuussa noin 50 kilometriä Kuhmon keskustasta itäkaakkoon ja rajoittuu Suomen ja Venäjän rajaan. Suurin osa puistosta on rajavyöhykkeellä. Ulvinsalon luonnonpuisto on perustettu vuonna 1956 ja sen pinta-ala on 25 km². Se on koskematonta metsää ja vähävesistöistä vedenjakaja-aluetta. Puroja on melko runsaasti. Muutamia lampia lukuun ottamatta muita vesistöjä alueella ei ole. Suoaltaat ovat enimmäkseen pieniä ja kapeita juotteja. Suot ovat säilyneet luonnontilaisina. Kangasmailla tuoreet kangasmetsät ovat vallitsevia. Luontotyypeiltään metsät ovat monipuolisia. Alueen lajisto on erittäin edustavaa erämaalajistoa. Luonnonpuiston merkitystä lisää sen sijainti kiinni Venäjän rajassa, josta käsin esimerkiksi suurpetoja ja metsäpeuroja kulkee alueelle. Liikkuminen luonnonpuistossa on luvanvaraista ja sallittu vain merkittyjä polkuja pitkin. Vanhojen metsien suojeluohjelmassa luonnonpuistoa ehdotetaan laajennettavaksi noin 14 neliökilometriä.
Alueen eläimistöä ovat muun muassa liito-orava, ahma, karhu, ilves, metsäpeura, haarahaukka, huuhkaja, kurki, laulujoutsen ja pikkusieppo. Alue on eräs harvoista metsäpeuran lisääntymisalueesta Suomessa. Ulvinsalolla on myös eräs Suomen tiheimmistä metsokannoista. Alueella kasvaa useita harvinaisia kääpälajeja.


title: Sinop

text: Sinop, historiallisissa yhteyksissä Sinope, (, ) on kaupunki Turkissa Mustanmeren rannalla. Se on Sinopin maakunnan pääkaupunki ja se sijaitsee muinaisessa Paflagonian maakunnassa. Sinopin asukasluku on 37 000 ja sen muodostamassa piirikunnassa asuu yhteensä 55 000 asukasta.


title: Sinop

text: Heettiläiset rakensivat Sinopen (heetiksi Sinuwa) satamakseen. Heettiläisvaltakunnan tuhouduttua kaupunki hylättiin pikkuhiljaa, kunnes kreikkalaiset rakensivat paikalle siirtokunnan 600-luvulla eaa. Kaupunki piti pitkään pintansa persialaisia vastaan, mutta 300-luvulla eaa. kaupunki vallattiin. Aleksanteri Suuren valtakauden jälkeen Mithridates I perusti Pontoksen valtakunnan Sinopen itäpuolelle. Vuonna 183 eaa. Pontoksen Farkanes I valloitti Sinopin ja teki siitä pääkaupunkinsa. Roomalaiset liittivät Sinopen valtakuntaansa vuonna 70 eaa., ja Julius Caesar perusti sinne roomalaisen siirtokunnan vuonna 47 eaa. Alue jäi Rooman hajottua Bysantin hallintoon.


title: Sinop

text: Kaupungissa ovat syntyneet muun muassa Pontoksen hallitsija Mithridates VI, kreikkalainen filosofi Diogenes Sinopelainen ja gnostilainen opettaja Markion.


title: Sinop

text: Sinop pysyi Bysantin valtakunnan hallussa aina vuoteen 1204. Neljännen ristiretken jälkeen Paflagoniaan syntyi Trebizondin keisarikunta, jonka hallinto alueella kesti vain kymmenen vuotta, kun vuonna 1214 Rūmin seldžukit valloittivat Paflagonian. Sinopesta tuli itsenäinen emiraatti seldžukkien romahduttua 1301 (kts. Candaroglu). Osmanien hallintaan kaupunki siirtyi vuonna 1458.


title: Sinop

text: Marraskuussa 1853 Krimin sodan alkuvaiheessa kaupungin edustalla käytiin merkittävä meritaistelu, jossa venäläiset tuhosivat turkkilaisen frigattieskaaderin. Tämä sai Britannian ja Ranskan julistamaan sodan Venäjälle.


title: Jussi Hyyrynen

text:
Jussi Hyyrynen (s. 30. huhtikuuta 1971 Piippola) on suomalainen muusikko, josta on tullut tunnettu YUP-yhtyeen kitaristina. Alun perin Hyyrynen soitti yhtyeessä rumpuja, mutta siirtyi kitaraan vuonna 1991 Janne Mannosen liittyessä yhtyeen rumpaliksi. Hän soittaa myös cover-yhtyeessä Redux. Hyyrynen käyttää Gibson Les Paul- ja Gibson Les Paul Classic -kitaroita.
Jussi Hyyrynen on myös aktiivinen kestävyysjuoksun harrastaja, ja hän pitää harrastuksestaan myös blogia.


title: Jussi Hyyrynen

text: Hyyrysen nuorempi veli Antti ”Hyrde” Hyyrynen on Stam1na-yhtyeen laulaja-kitaristi. Veljeksillä on yhteinen sivuprojekti Wöyh!.


title: Jussi Hyyrynen

text: Hyyrynen on toiselta ammatiltaan lääkäri.


title: Janne Mannonen

text: Janne Mannonen (s. 22. helmikuuta 1971 Savonlinna) on suomalainen muusikko, joka tunnetaan YUP-yhtyeen rumpalina ja taustalaulajana (vuodesta 1991).


title: Janne Mannonen

text: Mannonen tehnyt yhteistyötä muun muassa Siunatun hulluuden, CMX:n ja Eläkeläisten kanssa.


title: Janne Mannonen

text: Mannonen vaikuttaa nykyään Rämlord-yhtyeessä.


title: Petri Tiainen (muusikko)

text:
Petri Tiainen (s. 6. heinäkuuta 1973 Uukuniemi) on suomalainen muusikko.
Hän on valmistunut musiikinopettajaksi Kuopion konservatoriosta.


title: Petri Tiainen (muusikko)

text: Tiainen on ollut vuodesta 1994 saakka rock-yhtye YUP:n kosketinsoittajana ja taustalaulajana. Hän on aiemmin toiminut kapellimestarina Kuopion kaupunginteatterissa vuosina 1994–1999.


title: Petri Tiainen (muusikko)

text: Petri Tiainen mainitsee merkittävimmiksi musiikillisiksi vaikuttajikseen mm. sellaiset esiintyjät kuin Tuomari Nurmio, Ismo Alanko, Motelli Skronkle, Kauko Röyhkä, Liisa Akimof, Hedningarna, The Beatles, Led Zeppelin, Tom Waits ja Danny Elfman.


title: Zaran

text: Zaran on Marvel-kustantamon sarjakuvissa esiintyvä superroisto. Marvel-universumin historiassa ainakin kaksi eri miestä on kantanut Zaranin nimeä. Alkuperäinen Zaran esiintyi ensimmäisen kerran amerikkalaisen "Master of Kung Fu" -lehden numerossa 77 (1979). Hahmon loi Mike Zeck. Toinen Zaran esiintyi vuonna 1990 julkaistussa "Master of Kung Fu: Bleeding Black" -julkaisussa. Tämän Zaranin loivat Doug Moench ja Paul Gulacy.


title: Zaran

text: Suomessa Zaran esiintyi ensimmäisen kerran "Wolverine" -lehden kolmannessa numerossa (2002).


title: Zaran

text: Maximillian Zaran on syntyjään Englannista. Jo varhain hän päätti ryhtyä palkkasoturiksi. Varmana päätöksestään Zaran alkoi harjoitella useiden erilaisten terä- ja ampuma-aseiden kanssa. Harjoittaessaan kylmää ammattiaan Zaran ajautui luonnollisesti kohtaamisiin supersankarien kanssa ja sai vaivoikseen superroiston aseman.


title: Zaran

text: Zaranin ensimmäinen taistelu tapahtui kamppailulajien taitajaa, Shang-Chitä vastaan. Kung fun mestari voitti helposti Zaranin. Zaran ei kuitenkaan luovuttanut, vaan palasi haastamaan useita kertoja Shang-Chin. Myöhemmin Zaran ajautui törmäyskurssille myös Kapteeni Amerikan kanssa.


title: Zaran

text: Zaran ei kuitenkaan luovuttanut vaan yhdisti voimansa muiden pelättyjen taistelijoiden Teräkäden sekä Paineaallon kanssa ja iski Länsirannikon Kostajia vastaan. Myöhemmin Zaran joutui taistelemaan myös Haukansilmää vastaan.


title: Zaran

text: Zaran tutustui sittemmin toiseen palkkasoturiin, ranskalaiseen Batrociin ja liittyi tämän joukkioon, Batrocin Prikaatiin. Yhdessä joukko kävi Kapteeni Amerikan kimppuun, mutta hävisi taistelussa. Tämän jälkeen Zaran on nähty niin Gambiitin kuin Wolverinenkin kimpussa. Jälkimmäistä vastaan Zaran kävi puhtaasta näyttämisenhalusta, mutta menetti miltei henkensä Wolverinen lävistettyä tämä kynsillään.


title: Zaran

text: Toisen Zaranin henkilöllisyys ei ole tiedossa, mutta on paljastettu, että hän on harjoitellut yhdessä Maximillian Zaranin kanssa kamppailulajeja tullakseen itsekin palkkasoturiksi. Ei ole varmaa, missä vaiheessa ensimmäinen Zaran on kouluttanut seuraajansa. Kuten ensimmäinen Zaran, myös tämä superroisto haastoi verivihollisensa Shang-Chin taisteluun elämästä ja kuolemasta. Shang-Chi kuitenkin voitti hänet eikä uutta Zarania ole sen koommin nähty.


title: Zaran

text: Zaran ei omaa minkäänlaisia yliluonnollisia voimia. Hänellä on ikäisensä terveen, aktiivisesti harjoittelevan miehen nopeus, kestävyys ja fyysiset voimat. Zaran on kuitenkin hionut äärimmilleen taitonsa erilaisten tuliaseiden, mutta varsinkin muinaisten kamppailulajien aseiden kanssa. Zaran hallitsee erinomaisesti erilaisia tekniikoita nuija-, veitsi-, nunchaku-, shuriken- ja miekkatekniikoita.


title: Zaran

text: Zaran käyttää myös suojaavia käsineitä sekä kaulasuojusta, joihin molempiin on kätketty pieniä heitettäviä saita.


title: Shane Cross

text: Shane Cross (1986–2007) oli australialainen ammattilaisrullalautailija. Shane kuoli moottoripyöräonnettomuudessa vuoden 2007 maaliskuussa. Shanen ystävä, ammattirullalautailija Ali Boulala, loukkaantui onnettomuudessa vakavasti.


title: Thomas Addison

text: Thomas Addison (2. huhtikuuta 1793 Longbenton – 29. kesäkuuta 1860 Lontoo) oli englantilainen lääkäri ja tutkija.


title: Thomas Addison

text: Addison syntyi Longbentonissa Sarah ja Joseph Addisonin perheeseen. Isä halusi hänestä lakimiestä, mutta Thomas lähti vuonna 1812 Edinburghin yliopistoon opiskelemaan lääketiedettä. Hän saavutti lääketieteen tohtorin arvon vuonna 1815.


title: Thomas Addison

text: Addison muutti Edinburghista Lontooseen, jossa hän sai myöhemmin mainetta Guy's Hospitalin työntekijänä. Addison julkaisi vuonna 1855 ensimmäisen kuvauksen lisämunuaissairaudesta, joka nykyään tunnetaan Addisonin tautina.


title: Thomas Addison

text: Addison kärsi masennuksesta ja teki itsemurhan kesäkuussa 1860 vetäydyttyään hieman aiemmin eläkkeelle. Virallisessa tiedonannossa mielialahäiriön kerrottiin olleen seurausta "aivojen ylityöstä".


title: Hyperion (romaani)

text: Hyperion on Dan Simmonsin vuonna 1989 julkaistu science fiction -romaani, joka on voittanut muun muassa Hugo-, Locus- ja Tähtivaeltaja-palkinnot. Teos on Hyperion-sarjan ensimmäinen osa. Kirjan nimi tulee John Keatsin viimeistelemättömäksi jääneestä runosta.


title: Hyperion (romaani)

text: Kirja koostuu "Decameronen" tai "Canterburyn tarinoiden" tapaan kertomuksista, jotka kuroo yhteen kehyskertomus. Kehyskertomus kertoo seitsemän pyhiinvaeltajan matkasta kohti Hyperion-planeetan aikahautoja. Matkan aikana pyhiinvaeltajat kertovat toisilleen kukin omat elämäntarinansa ja sen, miksi he ovat lähteneet mukaan tälle matkalle. Kirja on jaettu lukuihin, ja matkaajien minä-muotoiset tarinat esiintyvät omilla otsikoillaan lukujen sisällä. Tarina jää Hyperionissa kesken ja jatkuu suoraan "Hyperionin tuhossa".


title: Hyperion (romaani)

text: Hyperionin kehyskertomus on kerrottu Konsulin näkökulmasta, mutta kertoja on ulkopuolinen siinä missä pyhiinvaeltajien tarinat ovat minä-muotoisia. Perinteisen kerronnan ohella kirja sisältää lainauksia päiväkirjasta ja runoja.


title: Hyperion (romaani)

text: Tarina kertoo seitsemän pyhiinvaeltajan matkasta kohti Hyperion-planeetan aikahautoja, jotka ovat Lepinkäisen koti. Lepinkäinen on olento, joka voi muuttaa fysiikan lakeja. Aikahautojen ympäristössä avaruusalusten miehistö katoaa ja pyhiinvaeltajat joutuvat taittamaan matkaa vanhanaikaisemmin tavoin. Aikansa kuluksi he päättävät kertoa toisilleen tarinansa ja syynsä, jotka saivat heidät ryhtymään tähän matkaan.


title: Hyperion (romaani)

text: Samaan aikaan koko galaksi valmistautuu Hegemonian ja hyljittyjen väliseen sotaan, johon liittyy vahvasti myös TecnoCoren, itsestään tietoisten keinoälyjen muodostaman ”valtion”, vaikutus. Lopulta alkaa kuitenkin näyttää siltä, että sodan todellinen arkkitehti olisi Lepinkäinen."Hyperion" nauttii suurta arvostusta science fiction -piireissä ja on voittanut muun muassa Hugo- ja Locus-palkinnot. Suomessa "Tähtivaeltaja"-lehti palkitsi teoksen vuoden 1997 parhaana scifi-suomennoksena ja myöhemmin 1900-luvun parhaana scifi-kirjana.


title: Värriön luonnonpuisto

text: Värriön luonnonpuisto sijaitsee Koillis-Lapissa Sallan ja Savukosken alueella ja rajoittuu itärajaan. Puiston pinta-ala on 125 km² ja se on perustettu 1981. Alue on Metsä-Lapin tunturi- ja metsäerämaaluontoa. Alueella on tuntureiden lisäksi myös useita korkeita vaaroja, jotka ovat kivikkoisia. Vaara-alueella on jyrkkiä rotkolaaksoja ja reheviä puronotkoja. Ilmastoltaan Värriön luonnonpuisto on hyvin mantereinen. Tunturien laet ovat paljakkaa tai puuttomia tunturikankaita. Tunturikoivikoita on vain kapeina vöinä. Tunturien alarinteillä ja laaksoissa tavataan kuivia kangasmetsiä. Suot ovat aapasoita ja niitä on aika vähän. Luonnonpuistossa liikumiseen tarvitaan lupa.


title: Värriön luonnonpuisto

text: Värriön tutkimusasema sijaitsee luonnonpuistossa ja sinne pääsee vain polkutietä pitkin. Tutkimusasemalla luonnonpuiston alueen luontoa ja eläimistöä, muun muassa suurpetoja ja näätää on tutkittu runsaasti. Talvisilla jälkilaskennoilla on pitkät perinteet. Nykyisin siellä tutkitaan myös ilman saasteiden kulkeutumista.


title: Värriön luonnonpuisto

text: Luonnonpuiston eläimistöön kuuluu muun muassa ahma, ilves, karhu, susi, saukko, lapinpöllö, keräkurmitsa, kurki, laulujoutsen ja lapinuunilintu. Alueen susikanta on huomattava. Värriön luonnonpuisto on linnustolle erittäin merkittävä pesimäalue monipuolisten luontotyyppien ansiosta. Lapinuunilinnun kanta on Suomen tiheimpiä.


title: Värriön luonnonpuisto

text: Värriön luonnonpuiston eteläosa kuuluu Vienanmereen laskevan Tuntsajoen ja pohjoisosa Pohjoiseen jäämereen laskevan Nuorttijoen vesialueeseen.


Damage: The Sadistic Butchering of Humanity on Suomi-Peli-nimisen tiimin kehittämä 2D-ammuntapeli, joka julkaistiin sharewarena Amigalle vuonna 1996.


title: Damage: The Sadistic Butchering of Humanity

text: Pelaaja ohjaa pelihahmoa sivultakuvatussa kaupungissa tavoitteenaan eliminoida kaikki vastaantulijat.


text: Presidentin menestynyt ja lupaava poika Michael Modelcitizen katoaa. Neljän vuoden etsintöjen jälkeen hänen todetaan olevan kuollut ja hänelle järjestetään hautajaiset. Hautajaispäivänä Mike Massacre herää hullun tiedemiehen koekammiossa. Mike on menettänyt muistinsa eikä tiedä kuka hän on tai missä hän on. Pelin tavoitteena on eliminoida kaikki vastaantulijat.


text: "Damagen" kehittäneen tiimin jäsenet olivat alun perin irtautuneet The Crux -demoryhmästä. Jyrki Sinivaara ja Olli-Pekka Kojo alkoivat kehittää peliä Amiga-ST:llä ohjelmoitujen tikku-ukkojen ympärille. Kojo ideoi sivultakuvatun kaupungin, Sinivaara toimi pelin ohjemoijana. Kehitykseen meni neljä vuotta. Yhdessä vaiheessa pelillä oli myös hollantilainen jakelija.


text: Kehittäjätiimi on perustellut pelin väkivaltaisutta sillä, että he halusivat tehdä pelin, ”jota kukaan ei kehtaisi tehdä”. Peli oli viimeinen suomalainen Amigalle kehitetty peli.


text: Vuonna 2013 pelistä tehtiin uusversio PC:lle. Peli hyväksyttiin vuonna 2016 Steamin Greenlight-ohjelmaan, eli se voidaan julkaista Steamissa.


text: Pelin julkaisussa "CU Amigan" päätoimittaja piti "Damagea" idealtaan sairaana. "Vice"-lehden mukaan "Damage" on yksi Amigan huomattavimmista gore-peleistä, ja sen voi nähdä edelläkävijänä "Hotline Miamille".


text: Pelin kotisivu


text: Pelin Steam-sivu


title: NHL:n varaustilaisuus

text: NHL:n varaustilaisuus () on vuotuinen tapahtuma, jossa NHL-organisaatiot varaavat oikeudet vapaana oleviin nuoriin pelaajiin. Tilaisuus järjestetään kesäkuussa NHL-kauden päätteeksi ja se kestää nykyään kaksi päivää.


title: NHL:n varaustilaisuus

text: Varaustilaisuudessa on seitsemän kierrosta. Varausjärjestys sovitaan painotetussa arvonnassa, jossa NHL:ssä viimeiseksi sijoittuneella joukkueella on paras mahdollisuus saada ensimmäinen varausvuoro. Käännetyn järjestyksen tavoittena on pitää liiga tasaisena. Varattavan pelaajan tulee täyttää 18 vuotta viimeistään 15. syyskuuta varausvuonna, ja Pohjois-Amerikkalaisen pelaajan ollessa kyseessä, ei pelaaja saa olla yli 21-vuotias varausvuonna. Tilaisuudessa NHL-joukkueet huutavat vuorollaan valitsemansa pelaajan. Järjestys ei kuitenkaan välttämättä ole sama kuin arvonnan jälkeen, sillä joukkueilla on mahdollisuus myös kaupata vuorojaan yhdessä pelaajien kanssa.


title: NHL:n varaustilaisuus

text: Alkujaan tapahtuma oli nimeltään "Amateur Draft", mutta vuonna 1979 nimeksi tuli "Entry Draft", jotta myös NHL:n kanssa kilpailleissa sarjoissa pelanneet ammattilaiset voisivat tulla varatuiksi (lähinnä lopettaneen WHA-liigan takia). Vuodesta 1980 asti yleisö on päässyt tilaisuuteen, kun aiemmin se järjestettiin suljettujen ovien takana. Vuonna 1984 "Canadian Broadcasting Corporation" televisioi tapahtuman ensimmäistä kertaa.


title: NHL:n varaustilaisuus

text: Vuoden 1983 varaustilaisuutta lukuun ottamatta kaikki NHL:ssä mukana olevat joukkueet ovat osallistuneet kaikkiin varaustilaisuuksiin. 1983 St. Louis Blues jättäytyi pois varaustilaisuudesta, koska joukkueen omistajien ja NHL:n välit olivat tulehtuneet sen jälkeen, kun NHL oli estänyt joukkueen myymisen Saskatooniin.


title: Karjalan väestömuutos 1600-luvulla

text: Karjalan väestömuutos 1600-luvulla tapahtui Ruotsin saatua Stolbovan rauhassa 1617 alueikseen muun muassa koko Käkisalmen läänin. Ruotsin hallintoaikana 1600-luvulla suurin osa alueen ortodoksisesta kantaväestöstä pakeni laittomasti Venäjälle. Tilalle muutti väestöä pääosin Savosta ja vanhastaan Ruotsille kuuluneesta Viipurin Karjalasta. Vuosisadan loppuun mennessä alueen väestö oli muuttunut karjalaa puhuvista ortodokseista luterilaisiin talonpoikiin. Ortodoksiväestön joukkopaon syynä olivat enimmäkseen verotus ja ankarat katovuodet, mutta myös kulttuuriset ja uskonnolliset syyt.


title: Karjalan väestömuutos 1600-luvulla

text: Ruotsi provinsseineen muodosti 1600-luvulla enemmän ryvästyyppisen valtion kuin homogeenisen suurvallan. Provinssien kulttuurit, hallintotavat ja uskonnot poikkesivat sekä toisistaan että emämaasta, vaikka hallinto pyrkikin integraatioon. Keskushallinto haki yhtenäistämiseen eri provinsseissa erilaiset ratkaisut. Stolbovan rauhassa 1617 saadut Käkisalmen lääni ja Inkerinmaa liitettiin ruotsalaisen tuomiovallan, virkamieshallinnon ja kirkollisen järjestyksen piiriin, mutta poliittista edustusta valtiopäivillä ne eivät saaneet. Sen sijaan alueen huomattavan suurelle ortodoksiväestölle myönnettiin uskonnonvapaus. Yhtenäisen valtiouskonnon periaatteesta huolimatta ratkaisu ei ollut poikkeuksellinen, sillä myös talouselämää hyödyttäville kalvinisteille ja Narvan anglikaaneille sallittiin uskonnonharjoitus. Ruotsin keskusvallan päävastustajia olivat katoliset.